Skuteri Sym Jet 14 i Jet X po starim cenama - GARAŽA\nOgraničena količina, trenutno dostupna na lageru, uz mesečnu ratu od samo 49, odnosno 40 evra!\nKupci skutera, bez obzira na afinitete, od ovog prevoznog sredstva očekuju još i to da bude dizajnerski i tehnološki moderan, štedljiv, snažan i, najvažnije, da ima povoljnu cenu. Upravo su ovo postulati na kojima su i nastali Sym modeli Jet 14 i Jet X, koje u svom šarolikom asortimanu nudi uvoznik, prodavac i serviser, beogradski Euro Sumar. To su takozvani mini-maksi skuteri, obe varijante opremljene četvorotaktnim jednocilindarskim agregatom zapremine 125 cm3, maksimalne snage 9,3 kW/12,6 KS pri 8.000 o/min, s maksimalnim obrtnim momentom od 11 Nm pri 6.000 o/min. Ovaj agregat ispunjava Euro 5 norme i ima deklarisanu prosečnu potrošnju manju od dva litra benzina na 100 km.\nJet 14 je godinama jedan od najprodavanijih modela u klasi, posebno na evropskim tržištima. Spada među best-buy skutere, dakle sa odličnim odnosom uloženo-dobijeno, jer u osnovnom paketu sadrži mnoštvo modernih komponenti, među kojima su sva svetla u LED tehnologiji, ABS, aluminijumski naplaci, centralni „štender“, električni starter…. Sve to se nudi za 2.750 evra (u dinarskoj protivvrednosti) sa PDV-om. Ova cena važi za skutere koji se trenutno nalaze na lageru uvoznika, pa bi potencijalni kupci trebalo brzo da reaguju.\nKao i ostali motocikli u Euro Sumaru, i ovaj model se može nabaviti na kredit, bez učešća, uz otplatu na 71 ratu i mesečnu obavezu od 49 evra u dinarskoj protivvrednosti. Moguća je i prevremena otplata bez dodatnih troškova. O ekonomičnosti njegove upotrebe nekoliko korisnih informacija: prosečna cena registracije ovog skutera je oko 100 evra (u dinarskoj protivvrednosti), ima već pomenutu skromnu potrošnju, dok redovan servis košta oko 4.500 dinara.\nEntuzijastima i pravim znalcima nudi se varijanta Jet X, koja pripada premijum modelima u svojoj ovoj klasi, pa uvoznik s pravom potencira da je to model koji je u samom vrhu ponude u ovom segmentu. Taj prestižni skuter opremljen je digitalnim LCD ekranom sa automatskim zatamnjenjem radi bolje vidljivosti, smart „startovanjem“ (bez ključa), alarmom, led svetlima najnovije generacije, podesivim zadnjim oslanjanjem i, što je posebno bitno – vodenim hlađenjem motora. Cena ove verzije je 3.400 evra sa PDV-om, a na raspolaganju su potrošački dinarski kredit bez učešća i 71 ratom od 60 evra, ali i kredit indeksiran u evrima, uz učešće od 30 odsto (1.020 evra) i mesečnom ratom od 40 evra.\nDodatne, detaljnije informacije o oba skutera mogu se pročitati na sajtu www.sym-srbija.rs, ali ih zainteresovani mogu pogledati i uživo u salonu Euro Sumara u Beogradu, u ulici Vojislava Ilića 145.\nZa detaljnije informacije, molimo kontaktirajte: Euro Sumar\n2022 eurosumar Jet 14 Jet X popust sym\nPrevious post:Continental poneo prestižnu titulu „Proizvođača pneumatika godine“\nNext post:Istraživanja otkrivaju da premijum brendovima automobila najbrže pada vrednost


Raspisan tender za izgradnju druge trake autoputa na obilaznici oko Beograda - BIZlife\nRaspisan tender za izgradnju druge trake autoputa na obilaznici oko Beograda\nPreduzeće “Putevi Srbije” raspisalo je danas tender za izgradnju druge trake autoputa na obilaznici oko Beograda, od petlje Dovanovci do “mosta 8” preko Save na sektorima B1, B2 i dela B3, u dužini od 10 kilometara. Ponude se moraju dostaviti najkasnije do 24. aprila, do 10 časova, nakon čega će biti otvorene.\nRadovi će se finansirati sredstvima iz zajma Evropske investicione banke i sve ponude moraju imati garanciju u iznosu od 360.000 evra.\nReč je o izgradnji levog kolozova od petalje Dobanovci do “mosta osam” preko Save odnosno dogradnji jednog dvosmesrnog kolovoza sa po jednom saobraćajnom trakom na dva jednosmeran kolovoza sa po dve saobraćajne trake.\nTender obuhvata preostale radove na “mostu 5”, “mostu 6” i “mostu 7”, dok “most 8” nije predmet ovog poziva. Predviđeni rok za završetak radova je 365 kalendarskih dana.\nNikad veća krađa struje u Češkoj


Đurić: Imamo dovolјno snage da jasno i glasno kažemo šta je srpski interes - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Imamo dovolјno snage da jasno i glasno kažemo šta je srpski interes\nĐurić: Imamo dovolјno snage da jasno i glasno kažemo šta je srpski interes\n30.januar 2019. Izvor: TV Most\nŽelimo da nastavimo postojano da radimo na pronalaženju rešenja, smatramo da je tražiti rešenje za srpsko-albanske odnose nešto što je očigledno da je opšti interes, ali isto tako danas imamo dovolјno snage da jasno i glasno i nedvosmisleno kažemo šta je srpski interes i šta želimo da dozvolimo, izjavio je za TV Most direktor Kancelarije za KiM Marko Đurić.\n“Srbi na KiM u pogledu podrške ne gledaju ni na Zapad, ni na Istok ni na Sever ni na Jug, nego gledaju ka svojoj državi Srbiji, ka Beogradu, ka svojim sunarodnicima, jer mi dobro znamo da naša egzistencija, naše plate, penzije, usluge naših ustanova, kakve god da su, zavise od te podrške i zato nam je jako važno što smo mogli da čujemo poruku predsednika Vučića”, rekao je Đurić.\nOn je istakao da je na KiM došao sa jasnom porukom Vlade Srbije da će podrška biti jača.\n“Naše napore ovde na KiM ne da nećemo da zaustavimo, nego ćemo da pojačamo. I kako danas Srbiji ide nešto bolјe nego što je išlo u prethodnom periodu u ekonomskom pogledu i na međunarodnom planu, tako vremenom raste i naš kapacitet da se borimo ovde na KiM za naš položaj i nije slučajno što vidite veliku nervozu na drugoj strani, što vidite neku želјu da je potrebno da se na brzinu neke stvari urade, ali na način na koji su oni osmislili da bude urađeno”, rekao je Đurić.\n“Mi želimo da nastavimo postojano da radimo na pronalaženju rešenja, na svemu tome smatramo da je tražiti rešenje za srpsko-albanske odnose nešto što je očigledno da je opšti interes, tu nema nikakve dileme oko toga, ali isto tako danas imamo dovolјno snage, na žalost možda neki pre nas nisu imali, dakle da jasno i glasno i nedvosmisleno kažemo šta je srpski interes i šta želimo da dozvolimo”, poručio je Đurić.


"Radite više, nastavite reforme i pregovori će napredovati"\nBeogradski glas (FoNet) – Šef Delegacije Evropske unije u Srbiji Sem Fabrici izjavio je da EU neće promeniti svoj stav o dijalogu Beograda i Prištine bez obzira na izbor nove administracije.\nOn je u izjavi novinarima u EU Info centru u Beogradu podsetio na stav EU da dijalog treba da se nastavi uz postizanje pravno-obavezujućeg sporazuma.\n„Pozicija Evropske unije se ne menja“, ponovio je Fabrici.\nKada je reč o evropskim integracijama Srbije, Fabrici je istakao da je i tu poruka jasna: „Radite više, nastavite reforme i pregovori će napredovati“.\n„Identifikovane su sve oblasti u kojima je napredak već postignut i u kojima treba da bude postignut. Uslovi su jasni“, zaključio je Fabrici.\nFabrici je bio jedan od učesnika panel diskusije u Beogradskom EU Info centru na temu „Od rumunskog do finskog predsedavanja Savetu EU“, na kojoj su govorili i šefica tima za pregovore Srbije sa EU Tanja Miščević, kao i ambasadori Rumunije i Finske u Srbiji.\nMiščević je predstavnicima nove administracije u Evropskoj uniji poručila da na njihovoj agendi svakako treba da bude pitanje proširenja, jer je upravo to odgovor na mnoga pitanja i probleme.\nAmbasadorka Rumunije u Srbiji Oana-Kristina Popa rekla je da je Rumunija zadovoljna učinkom tokom predsedavanja Savetom Evropske unije.\n„Postigli smo mnogo u proteklih šest meseci, uprkos izazovima – Bregzitu i evropskim izborima“, smatra Popa.\nŠto se tiče proširenja, ona je zadovoljna time što je to pitanje „ostalo na stolu“.\n„Taj proces je sporiji nego što bi mnogi voleli, ipak, važno je da ta tema ostane u fokusu. Ima napretka kada je reč o Srbiji i ostalim zemljama Zapadnog Balkana „, rekla je Popa.\nAmbasador Finske Kimo Lahdevirta istakao je da će pitanje proširenja biti jedno od važnih tema na agendi Finske tokom njenog sadašnjeg predsedavanja i da je cilj da se održi realna perspektiva za zemlje Zapadnog Balkana.\nIzdvojio je napredak koji je Srbija postigla u oblasti ekonomije i izrazio nadu da će se to „preliti“ i u ostale oblasti, posebno u važan segment vladavine prava.\nLahdevirta je najavio i punu podršku dijalogu Beograda i Prištine pod okrilljem EU.\n„Znam da je teško postići rezultate, ali status kvo nije održiv, pa se stvarno nadam da će napredak biti postignut“, rekao je finski ambasador.\nPredstavnica Centra za evropske politike Milena Lazarević smatra da je izjava predsednika Francuske Emanuela Makrona koja ne obećava perspektivu proširenja Evropske unije, zapravo, bila namenjena tamošnjoj publici i da u ovom trenutku ne treba brinuti zbog toga.\nIpak, konstatatovala je i da će politika proširenja u narednom periodu biti ispod radara.\n„Ono što je najvažnije je da Srbija nastavi svoje reforme i da radi, pre svega, na vladavini prava i slobodi medija, na svim onim pitanjima i problemima na koje nam je Evropska unija ukazala u ovom, jednom od svojih najkritičkijih izveštaja“, navela je Lazarević.\nOznakeEU Evropska unija evropske integracije Naslovna-centar Naslovna-traka Sem Fabrici\nDJB: Ako SNS podrži predlog SMS-a da im se dodele mesta u odbrima pokazaće da podržava gušenje opozicije


Novi konkurs „Helpa“ za dodelu opreme - juGmedia\nNIŠ – Ekonomski ugroženi žitelji sa područja grada Niša mogu od danas do kraja aprila da konkurišu kod humanitarne organizacije „Help“ za dobijanje opreme sa kojom će pokrenuti sopstveni mali biznis.\nPutem ovog konkursa 83 osobe dobiće opremu vrednu između 1.200 i 2.400 evra, a pored toga imaće i besplatnu obuku i savetovanja u prosecu pokretanja i razvijanja biznisa.\nEkonomski ugrožena lica pomoć za pokretanje sopstvenog biznisa dobiće u okviru projekta\n„Smanjenje siromaštva i unapređenje mogućnosti zapošljavanja marginalizovanih i ugroženih grupa“ koji „Help“ realizuje od 2013. godine uz podršku nemačke vlade i grada Niša.\nPredstavljajući u Skupštini grada Niša novi, peti po redu konkurs, portparol organizacije „Help“ Stanislava Kulidžan je istakla da će građani i ovoga puta moći da dobiju opremu za pokretanje sopstvenog biznisa u poljoprivredi, uslužnim delatnostima i zanatskoj proizvodnji.\nOna je rekla da su zahvaljujući pomoći dobijenoj od „Helpa“ u proteklim godinama, mali biznis u Nišu pokrenule ukupno 353 osobe.\nGradonačelnik Niša dr Zoran Perišić je izjavio da je za grad Niš veoma značajno svako novo zapošljavanje pošto je u periodu tranzicije u niškoj privredi ugašeno 45.000 radnih mesta, a u poslednjih devet godina još dodatnih 20.000.\nPerišić je podsetio da je za projekat koji „Help“ realizuje iz bužeta grada izdvojeno 125.000 evra.\nPredstavnici grada Niša i organizacije „Help“ najavili su da će narednih dana biti održana serija skupova na kojima će zainteresovani građani moći da se informišu o uslovima za prijavu na konkurs.\nDetaljan raspored prezentacija koje će se održati na teritoriji svih gradskih opština može da se vidi internet stranici www.help-serbio-org.rs.\nLESKOVAC – Božidar R. (67) iz leskovačkog sela Živkovo jedva je danas ostao živ kada ga je na sopstvenoj njivi zatrpala tona i po tek požnjevene…


Pušten u rad gasovod Balkanski tok › Made-in-Germany.rs\nJutros je u Gospođincima kod Žablja zvanično pušten u rad 403 kilometara dugačak magistralni gasovod „Balkanski tok“, kojim se kroz našu zemlju, od Zaječara do Horgoša, doprema ruski gas preko Turske i Bugarske.\n– Ovo je od presudnog značaja za dalji razvoj Srbije, za industriju i napredak privrede i sve stanovnike naše zemlje. Gasovodom „Balkanski tok“ Srbija je obezbedila energetsku stabilnost i bezbednost, što otvara mogućnost za privlačenje novih investitora. Preko tog gasovoda Srbija će dobijati gas po ceni do 155 dolara po kubnom metru, uz mnogo niže troškove transporta nego što je to bilo preko dosadašnjeg gasovoda – rekao je predsednik Srbije Aleksandar Vučić i zahvalio svima koji su radili na ovom projektu.\nOn je podsetio da je za dopremanje gasa preko Ukrajine i Mađarske naplaćivano dodatnih 30 dolara, plus 18 dolara za razvoz po teritoriji države. Kako je rekao, samo na to smo trošili 48 dolara, a sada će to koštati izmedju 12 i 14 dolara, što su značajne uštede. Kao povoljnu okolnost srpski predsednik je ocenio to što će Srbija naplaćivati tranzitnu taksu koja će pomoći u isplati troškova izgradnje gasovoda, prenose srpski mediji.\n– Već sledeće nedelje ćemo na sastanku sa predstavnicima vlade i Srbijagasa razmatrati na koji način da cena priključka na gasovod bude niža za domaćinstva. Lokalnim samoupravama koje naplaćuju takse za priključak biće ukazano da su cene sada visoke, a želja države je da se veći prihodi ostvare kroz veću dostupnost i naplatu korišćenja gasa – rekao je Vučić.\nPrema rečima direktora Srbijagasa Dušana Bajatovića, danas će u Srbiju kroz novi gasovod biti pušteno do šest miliona kubnih metara gasa, a potrošači će se tim gasom snabdevati iz tri tačke – Paraćina, Pančeva i Gospođinaca.\n– Sa smanjenjem tranzita kroz Ukrajinu sigurni smo da su svi transportni kapaciteti rasprodati 100 posto i u Srbiji i u Bugarskoj i u Mađarskoj, što znači da će gas iz ovog gasovoda trebati Evropi. Već radimo na planovima ubrzane gasifikacije Srbije, a radiće se i na projektu interkonekcije Niš-Dimitrovgrad-Sofija, kao i na izgradnji gasovoda Beograd-Banjaluka. Otvoriće nam se mađarska granica, imaćemo pristup gasnom čvorištu Baumgarten u Austriji, a verovatno i Severnom toku 1 i 2 – rekao je Bajatović.\nAmbasador Rusije u Srbiji Aleksandar Bocan-Harčenko je poručio da je izgradnjom ovog gasovoda obezbeđena energetska bezbednost Srbije.\n– Završen je najvažniji deo jednog od globalnih projekata naše zajedničke saradnje. Gasovod će pružiti dodatne mogućnosti Srbiji, kako bi postala još privlačnija za ulaganja, jer postaje tranzitna zemlja za gas, a obezbediće i energetsku sigurnost i šireg regiona centralne Evrope – rekao je Harčenko.\nMagistralni gasovod kroz Srbiju deo je gasovoda „Turski tok“, projekta ruskog „Gasproma“ i turskog „Botaša“, koji bi trebalo da obezbedi stabilno snabdevanje ovim energentom Turske, južne i jugoistočne Evrope. Dugačak je ukupno 930 kilometara, a kapacitetom mu iznosi 31,5 milijardi kubnih metara gasa godišnje. Ima dva kraka, a kapacitet svakog iznosi 15,75 milijardi kubnih metara gasa. Prvi krak prolazi kroz Tursku, dok drugi ide ka Bugarskoj, Srbiji i Mađarskoj. Taj deo gasovoda Srbija i Bugarska nazivaju „Balkanski tok“. Ukupna količina energije dovoljna je da zadovolji potrebe 15 miliona srednjih domaćinstava.\nGasovodom Balkanski tok u početku će teći samo ruski gas, ali će u budućnosti biti moguće snabdevanje i iz drugih izvora. Gasovod je dvosmeran, što znači da u Srbiju gas može stići i iz Bugarske i iz Mađarske. Investitor izgradnje bio je „Gastrans“, zajedničko preduzeće „Srbijagasa“ i ruskog „Gasproma“.


PROGRESSIVE MAGAZIN | UPS TRAŽI PROMENE: Medicinski štab ne može da rukovodi privredom Srbije!\nUPS TRAŽI PROMENE: Medicinski štab ne može da rukovodi privredom Srbije!\n24. III 2021 | Unija poslodavca Srbije (UPS) predložiće Vladi Republike Srbije da izmeni način na koji se donose mere tokom epidemije COVID-19, a koje se tiču unapređenja i poboljšanja poslovanja privrede i privrednog ambijenta.\nKako je navedeno u saopštenju UPS-a, Unija predlaže reorganizaciju Kriznog štaba, koji bi prerastao u Medicinski štab i bio zadužen za zdravstvene i medicinske aspekte pandemije COVID-19.\n“Na osnovu informacija koje je Unija prikupila od velikog broja preduzeća svih sektora i veličine, mere Kriznog štaba delovale su nejasno i dvosmisleno. Takođe, donošene su i objavljivane neblagovremeno i netransparentno, čime su izazvale velike probleme u organizaciji poslovnih aktivnosti privrednih subjekata. Unija smatra da predloženi medicinski štab treba da ima ulogu da, na osnovu dosadašnjih saznanja nauke i prakse, saopštava jasne i konkretne preporuke javnosti, pa samim tim i privredi, a Vladi daje smernice o predvidivom toku epidemije i poželjnim merama”, stoji u dopisu.\nUnija navodi i da su mere Vlade Srbije koje su realizovane od izbijanja pandemije do danas, predstavljale veliku podršku privredi Srbije.\n“Ipak, krizama nazivamo periode ograničenog vremenskog trajanja, te sada, posle godinu dana, moramo institucijama vratiti njihove uloge za dalje upravljanje državom, ekonomijom, zdravstvenim i obrazovnim sistemom i drugim važnim segmentima. Sada je jasno da će naleti novih sojeva virusa potrajati nekoliko godina, da je virus napravio veliku štetu i da će period oporavka i redefinisanja do sada poznatog načina života i privređivanja potrajati, uz neke neminovno trajne promene. Stoga Unija poslodavaca Srbije predlaže da se Vlada kroz redovne konsultacije osloni na podršku tela u kojima aktivno učestvuje, kao što je Socijalno-ekonomski savet Republike Srbije, u kome privreda i poslodavci mogu da pomognu konkretnim rešenjima, velikim poznavanjem svakodnevne prakse u poslovanju domaćih firmi. Unija još jednom iskazuje svoju spremnost da u ovim konsultacijama da svoju punu podršku, a u korist svih preduzeća, samim tim i svih građana Republike Srbije”, dodaje se u saopštenju.\nUnija poslodavaca Srbije navela je i da je juče Vladi uputila predlog operativnih mera koje će omogućiti preduzećima da funkcionišu, kako bi se izbegli nepotrebni troškovi oporavka privrede:\nSmanjenje poreza na dodatu vrednost za hranu i piće na 10% u okviru obavljanja delatnosti hotelijerstva i ugostiteljstva.\nOslobađanje plaćanja poreza na dobit za najugroženije sektore kojima je u proteklom periodu bio zabranjen rad.\nOdlaganje plaćanja poreza i doprinosa na zarade za delatnosti kojima je u proteklom periodu bio ograničen (merama), odnosno otežan rad, te oslobađanje plaćanja doprinosa i poreza na zarade za delatnosti kojim je bio zabranjen rad, odnosno onemogućen rad i poslovanje.\nTag pandemija, Unija poslodavaca Srbije, UPS, Vlada RS. Bookmark: Link.


Obama: Blagojević bi trebalo da podnese ostavku\nNovoizabrani predsednik Sjedinjenih Država Barak Obama pozvao je guvernera Ilinoisa Roda Blagojevića da podnese ostavku. Blagojević je uhapšen u utorak zbog optužbi za korupciju pošto je navodno pokušao da proda imenovanje na upražnjeno mesto Baraka Obame u Senatu.\nPortparol Baraka Obame izjavio je da novoizabrani predsednik smatra da bi, pod sadašnjim okolnostima, guverneru bilo teško da obavlja svoje dužnosti i da služi narodu Ilinoisa. Blagojević, inače demokrata, pušten je na slobodu kasnije u utorak pošto je položio kauciju od 4,500 dolara i predao svoj pasoš. Federalni tužilac Patrik Ficdžerald izjavio je da je Blagojević pokušao da zloupotrebi svoj položaj u ličnu korist i da je pokušao da dobije dobro plaćene poslove, novac ili donacije za izbornu kampanju za sebe ili svoju suprugu u zamenu za imenovanje naslednika novoizabranog predsednika Obame u Senatu.\nTužioci su izneli i druge primere zloupotrebe položaja od strane guvenera Blagojevića. Navedeno je da je on pretio da će uskratiti pomoć državne vlade kompaniji dnevnika "Čikago Tribjun" ukoliko ne otpusti urednike koji su ga kritikovali u svojim člancima. Blagojević je navodno takodje pretio da će uskratiti finansiranje dečjoj bolnici u Čikagu ukoliko mu njeni šefovi ne isplate 50 hiljada dolara. Blagojevićev advokat i portparol izjavili su da optužbe neće uticati ne njegovo obavljanje dužnosti.


Poslanici pitali šta je Srbija preduzela povodom zastave Kosova u Parizu - Naši u svetu\nObjavljeno 06/11/18 u 18:00\nPoslanici u Skupštini Srbije tražili su danas obaveštenja o tome šta je Srbija preduzela povodom isticanja zastave Kosova u katedrali Notr Dam u Parizu, pitali su o zapošljavanju poslanika Srpske napredne stranke u Visokoj medicinskoj školi u Ćupriji i o sukobu u Vranju.\nŠef poslaničke grupe Dveri Boško Obradović pitao je šta je Srbija preduzela povodom isticanja zastave Kosova u katedrali u Parizu, i da li je Srbija „pogurala“ da Kosovo bude na komemoraciji povodom završetka Prvog svetskog rata, 11. novembra u Parizu.\nOn je kazao da se u Parizu priprema „veliki susret“ predsednika Srbije i Kosova, Aleksandra Vučića i Hašima Tačija.\nŠefica poslaničke grupe Pokret za spas Srbije – Nova Srbija, Sanda Rašković Ivić pitala je odakle je potekla vest da će predsednik Srbije Aleksandar Vučić od predsednika Rusije Vladimira Putina dobiti orden i da li će neko zbog te lažne vesti biti odgovarati.\nOna je kazala da je devet žena ostalo bez posla, a da su protivzakonito zaposleni poslanici SNS Aleksandra Martinović, Vladimir Orlić i Darko Laketić.\nPoslanik SNS Aleksandar Marković pitao je o sukobu u Vranju gde su, kako je rekao, pre dva dana aktiviste Narodne stranke napali članove birčakih odbora za savete nacionalnih manjina.\nOn je naveo da su predsednik odbora Narodne stranke u Vranju Đorđe Ristić i odbornik Dragan Pavlović u dvorištu Narodnog univerziteta gde je bilo sedište biračkog mesta predsednika i članove biračkog odbora nazivali „Ciganima i Bugarima“ uz povike „počistićemo vas kao što je (Dragan) Djilas počistio cigane iz Belvila“.


Manje para gasi OHR - mojKontakt portal - Radio Televizija Kontakt\nZovko zatražila podatke o finansiranju OHR-a\nNaime, prema informaciji koja se nalazi na stranici Evropskog parlamenta, planirano je da se ove godine finansiranje OHR-a, na čijem je čelu Valentin Incko, smanji za pet odsto na oko 2,8 miliona evra. Napomene radi, budžetska godina OHR-a počinje u junu svake godine. Kako je navedeno na stranici OHR-a, Savjet za sprovođenje mira je u prošloj godini njihov rad finansirao sa 5,3 miliona evra, od čega na EU otpada 54,3 odsto, na SAD 22 odsto, na Japan 10, Kanadu tri, Organizaciju islamskih zemalja 2,5, Rusiju 1,2 odsto, dok na ostale donatore otpada preostalih sedam odsto. Za naredni budžetski period do 2020. EU će za OHR kroz Instrumente pretpristupne pomoći BiH (IPA) uplatiti 2,7 miliona evra. Takođe, na stranici OHR-a je istaknuto da trenutno imaju 93 radnika, od čega su 15 stranci, od kojih je sedam pod ugovorom, a četiri pod privremenim ugovorom. Domaćih zaposlenih u OHR-u je 78, od čega ih je 74 pod ugovorom, jedan privremeno zaposleni, te troje pod ugovorom sa spoljnim finansiranjem.\n“Mislim da konstantno smanjenje budžeta OHR-u, smanjenje broja zaposlenih i funkcija koje on obavlja pokazuje opšti putokaz ka konačnoj odluci. Ipak ne mislim da će doći do naglog zatvaranja OHR-a, mislim da će on malo duže odumirati, ali da će na kraju odumrijeti”, kaže Šolaja za “Nezavisne”. Dodaje da je odavno jasno da OHR nema direktnu ulogu u BiH, pa se odluka EU o smanjenju budžeta može posmatrati i u praktičnom smislu, jer se smatra da ne postoji svrha da se izdvaja veliki novac.\n“BiH se priprema za EU kandidaturu i svakako bi bilo dobro da je dobije bez OHR-a. Sve drugo ne bi bilo kvalitetno ispunjavanje uslova, jer uslovi moraju biti ispunjeni unutrašnjim odlukama u BiH”, rekao je on.\nŠto se tiče Velike Britanije, Šolaja smatra da je ta zemlja uvijek željela imati pojačan uticaj na Balkanu i BiH te da je OHR bio jedan od instrumenata kojima su postizali taj cilj.\n“Velika Britanija je na kraju krajeva osnivač Savjeta za sprovođenje mira i svakako ima interes da iskoristi svoj uticaj”, dodao je on.\n“Svima je jasno da OHR svoja ovlaštenja već godinama ne koristi i da je njegova glavna funkcija da bude tu ‘za ne daj Bože’. U principu ni Amerika ni zemlje EU ne razmatraju opciju korištenja bonskih ovlasti, osim u slučaju neke veoma ozbiljne destabilizacije”, rekao je Latal. On je dodao da ni Amerika ni Turska ni Japan još nisu promijenili stav i još su za ostanak OHR-a.\nŠto se tiče Britanije, Latal je rekao da tek ostaje da se vidi da li će ta zemlja i kada izaći iz EU, te da će od toga zavisiti i njihov odnos prema OHR-u, BiH i Balkanu.\nFinansiranje OHR-a u procentima:\n2,5 Organizacija islamskih zemalja\n7 ostali donatori


PROJEKAT UREĐIVANJA ATARSKIH PUTEVA (FOTO/VIDEO) - JUZNIBANAT.RS\nPROJEKAT UREĐIVANJA ATARSKIH PUTEVA (FOTO/VIDEO)\nProjekat uređenja atarskih puteva na teritoriji Opštine Opovo sprovodi se i ove godine. U pitanju je novih 2,7 kilometara koji će se raditi u...\nProjekat uređenja atarskih puteva na teritoriji Opštine Opovo sprovodi se i ove godine. U pitanju je novih 2,7 kilometara koji će se raditi u Sakulama, Opovu i Sefkerinu, dok se u Barandi nastavlja projekat komasacije. Juče je bio prvi dan radova, koji se odvijaju u sakulskom ataru, a rok za izvođenje radova na celokupnom projektu je 30 dana.,\nIzvođač radova je kao i prošle godine firma Eko Maber Inženjering, a radove su obišli predsednik opštine dr Zoran Tasić i kandidat na predstojećim izborima za Savet mesne zajednice Sakule poljoprivrednik Nenad Martinov.\nTasić ističe značaj uređenja atarskih puteva za oblast poljoprivrede i sve naše poljoprivrednike, a na njihovu sugestiju narednih godina najavljuje radove na drugim lokacijama sakulskog atara.\nSuša je napravila KATASTROFU srpskim ratarima, a ovo mesto u Banatu je prošlo NAJGORE\n– U skladu sa aktivnom politikom ulaganja u sva četiri naseljena mesta, danas se nalazimo u Sakulama gde nastavljamo projekat iz oblasti poljoprivrede, a to je uređenje atarskih puteva. Sredstva su obezbeđena od zakupa državnog zemljišta, odnosno, 50% koje ostvarujemo od zakupa biće uloženo u saniranje atarskih puteva, konkretno po 900 metara u Sakulama, Opovu i Sefkerinu, dok je ostatak predviđen za projekat komasacije u Barandi i očekujem da će se ovakva dinamika nastaviti i u budućnosti. Sa ovom godinom završavamo uređenje puteva na ovoj leniji i u narednom periodu radiće se putevi na drugim lokacijama u sakulskom ataru, izjavio je prilikom obilaska terena predsednik opštine.\nTehnički direktor firme Eko Maber Inženjering Danijel Subotić, kaže da je veoma zadovoljan saradnjom sa Opštinom Opovo, kao i činjenicom da su lokalni poljoprivrednici zadovoljni izvedenim radovima.\n– Ovo nam je druga godina kako sarađujemo sa Opštinom Opovo na obostrano zadovoljstvo. Prošlogodišnji radovi su sprovedeni kvalitetno i u roku, a mi se nadamo da će nas vreme poslužiti i da ćemo i ove godine posao završiti na isti način i na obostrano zadovoljstvo, poručio je Subotić.\nIspred sakulskih poljoprivrednika Nenad Martinov ističe značaj dobrih atarskih puteva, kao i kvalitet prošlogodišnjih izvedenih radova i najavljuje novi način izbora lokacija gde će se ubuduće raditi.\n– Isti izvođač radova kao i prošle godine, prethodni put su odlično odradili posao, rizla se nije pokvarila i sve dobro funkcioniše. U narednom periodu izbor lokacija vršiće se u dogovoru sa poljoprivrednicima i radiće se pet novih kilometara atarskih puteva, što će nama poljoprivrednicima značajno olakšati prolazak kroz atar, rekao je Nenad Martinov.\nNakon predstojećih izbora za Savet mesne zajednice, novi saziv će u dogovoru sa poljoprivrednicima iz Sakula utvrditi buduće prioritete, koji će ući u izradu elaborata za uređenje novih pet kilometara atarskih puteva, a koji će se sukcesivno raditi narednih četiri godine.\nMONSTRUOZNO UBISTVO KOJE JE POTRESLO SRBIJU: Muž uleteo u kupatilo, pa izvukao nož od 20 cm, a onda otišao do KREVETIĆA…\nArpad Sabo (28) iz Lipara kod Kule, optužen da je 14. avgusta 2016. godine u podstanarskom stanu u Veterniku nožem usmrtio suprugu Slavicu i njihovu četvoromesečnu ćerkicu Nikolinu, bio je uračunljiv u vreme izvršenja krivičnog dela. Ovo je predočeno...


Ruski bezbednjak ima crna predviđanja ako pobedi Porošenko - Sputnjik Srbija\nRuski bezbednjak ima crna predviđanja ako pobedi Porošenko\n20:17 24.03.2019 (osveženo 20:25 24.03.2019) Preuzmite kraći link\nPorošenko: Vojnici NATO-a uče od Ukrajinaca kako da tuku neprijatelja\n„Ostanak Porošenka na vlasti neće dovesti do normalizacije rusko-ukrajinskih odnosa. Odlučujući korak je već napravljen raskidanjem sporazuma o prijateljstvu, saradnji i partnerstvu između Rusije i Ukrajine“, rekao je Patrušev u intervjuu listu „Izvestija“.\n„Pobeda Porošenka, kao rezultat najgrubljeg falsifikovanja rezultata izbora, produbiće političke i socijalno-ekonomske nesuglasice u društvu, sve do raspada Ukrajine“, izjavio je on.\nPodsetimo, naredne nedelje će biti održani predsednički izbori u Ukrajini. Među favoritima je aktuelni predsednik Petro Porošenko, bivša premijerka Julija Timošenko i komičar Vladimir Zelenski.


Eon @ Klub Route 66, Novi Sad - Rock SvirkeRock Svirke\nEon @ Klub Route 66, Novi Sad\nČetvrtak 03. 03. 2011.\nRock/hard rock veče 🙂\n+promocija prvog singla\n(link za download: http://www.sendspace.com/file/viy2jb)\nPreko dva sata vrhunske rock svirke !\nGrupa EON, formirana je u Beogradu krajem 2005 godine. Svoj prvi nastup bend je zabeležio u proleće 2006., a nakon nekoliko personalnih promena bend se ustaljuje u postavi: Srđan Zuvić – vokal, Nikola Petrović – gitara, Ozren Kragić – bas, Vladimir Vukas – bubnjevi i Rade Martinović – klavijature. U ovoj postavi grupa deluje naredne tri godine. Za to vreme zabeležili su učešće u finalu demo masters turnira radia 202 i preko 80 nastupa širom Srbije.\nU leto 2007, izbacuju svoj prvi oficijelni demo snimak sa koga se izdvojila kompozicija „Pevaj“ kojom bend svesno naginje ka vodama mainstream rocka kao jedan od retkih mladih bendova koji neguje ovaj pravac. U leto 2008., Eon ulazi u studio Music Factory i pod producentskom palicom Milana Đurđevića (Neverne Bebe), započinje snimanje svog prvog albuma koji biva završen krajem 2009. godine. U međuvremenu, Rade Martinović sporazumno napušta bend, a početkom 2010. iz benda iznenada odlazi gitarista Nikola Petrović, jedan od osnivača, glavni kompozitor i aranžer. Na njegovo mesto, par meseci kasnije dolazi gitarista Goran Grmuša Grme da bi ubrzo nakon njegovog dolaska Eon imao svoj do sada najveći nastup, u Valjevu ispred Nevernih Beba i par hiljada ljudi.


EU podržala povezivanje interesnih strana u sektoru vodosnabdijevanja u BiH i CG - Akta.ba\nEU podržala povezivanje interesnih strana u sektoru vodosnabdijevanja u BiH i CG\n28.10.2020. 13:06 / Izvor: Akta.ba\nSa ciljem postizanja dugoročne resursne efikasnosti u sektoru vodosnabdijevanja Evropska unija je finansijski podržala provedbu projekta „Akcije za povećanje energetske i vodne efikasnosti usluga vodosnabdijevanja“ u okviru IPA programa prekogranične saradnje Bosna i Hercegovina - Crna Gora. „Svaka kap i kilovat su važni“ - slogan je ovog projekta kojim se nastoji ojačati održivi razvoj u prekograničnom području primjenom zajedničkih akcija na poboljšanju energetske i vodne efikasnosti vodosnabdijevanja.\nProjekat provode Centar za energiju okolinu i resurse – CENER 21 iz BiH te Crnogorski centar energetske efikasnosti iz CG. Provedba projekta je počela 1. decembra 2019. godine, i trajat će 24 mjeseca.\nSa ukupnim budžetom projekta od preko 305.000 eura, pokriveno je 70 općina prekograničnog područja Bosne i Hercegovine i Crne Gore\nCentar za energiju okolinu i resurse\nNova 24 71000 Sarajevo\nSV. Petra Cetinjskog 96 81000 Podgorica


Osniva se komisija o bombardovanju, NATO negira zdravstvene rizike\nZgrada Generalštaba srušena u bombardovanju / Foto: FoNet/AP\nPredsednica Skupštine Srbije Maja Gojković izjavila je da je predala u skupštinsku proceduru Predlog odluke o obrazovanju komisije za istragu posledica NATO bombardovanja 1999. godine na zdravlje građana i uticaj na životnu sredinu, sa posebnim osvrtom na posledice izazvane upotrebom projektila sa osiromašenim uranijumom.\n“Glavni zadatak ove komisije je da utvrdi uzročno-posledičnu vezu između bombardovanja i velikog broj različitih teških oboljenja koji se javljaju kod građana. Važno je da se otkrije uzročno-posledična veza između brutalnog bombardovanja i porasta malignih oboljenja”, rekla je Gojković. Kazala je da tu komisiju treba da čine poslanici, a da je ona predložila da na čelu bude predsednik Odbora za zdravlje i porodicu Darko Laketić, čiji će zadatak biti da predloži parlamentu sastav komisije. Predsednica Skupštine rekla je da je predviđeno da rok za prvi preliminarni izveštaj bude kraj 2020. godine, a da će komisija imati obavezu da na svakih šest meseci obavesti parlament o rezultatima i radnjama koje je preduzela. “Ovde nema politike, jer je ovo u interesu svakog građanina. Nema ni optužbe, jer nama je cilj da dođemo do istine zbog građana Srbije”, rekla je Gojković. Predstavnici opozicije ocenili su da je mnogo ranije trebalo inicirati formiranje ove komisije, kao i da bi u cilju utvrđivanja prave istine bilo bolje da je na čelo komisije predložen neko ko nije iz vladajuće koalicije. Poslanica DS Gordana Čomić podržala je inicijativu i istakla da će se kandidovati za predsednika komisije, koja bi trebalo da istraži i posledice bombardovanja nekonvencionalnim kasetnim naoružanjem. Kazala je da je do sada o osiromašenom uranijumu bilo više “lupetanja, nego činjenica”. A šefica poslaničkog kluba “Nova Srbija – Za spas Srbije” Sanda Rašković Ivić naglasila je da ne veruje u iskrene namere za formiranje komisije, već da smatra da taj predlog predsednice parlamenta predstavlja vrstu odgovora Srbije na kritike koje dobija iz međunarodne zajednice na teme kao što su sloboda medija i vladavina prava.\nS druge strane, Komitet NATO je u odgovoru N1 istakao da je “na osnovu nezavisnih dokaza došao do zaključka da upotreba osiromašenog uranijuma tokom sukoba na Kosovu, nije bila uzrok trajnih zdravstvenih rizika”. “Osiromašeni uranijum je veoma gust metal, zbog čega ga neke zemlje koriste za izradu oklopa ili municije. NATO se veoma ozbiljno bavi pitanjima zdravlja i životnog okruženja. Zbog toga je NATO formirao komitet za osiromašeni uranijum 2001. godine”, naveo je NATO. Kako se ističe, program UN za životnu sredinu u svom izveštaju iz 2001. godine takođe je zaključio da lokacije sa osiromašenim uranijumom nisu značajne po pitanju rizika po zdravlje ljudi. “To su naučne činjenice”, naglašava NATO.\nBrnabić osudila tvit ministra PopovićaInstitut Istok-Zapad: Vreme je za akciju na Zapadnom Balkanu


You searched for migrantske krize - Trebevic.net\nRezultat pretrage za: migrantske krize\nSkupština grada Istočno Sarajevo usvojila je danas informaciju o stanju bezbjednosti na području grada za prošlu godinu, u kojoj se predlaže kontinuirano prisustvo policije na magistralnim putevima na kojima se događaju saobraćajne nezgode. Načelnik Policijske uprave Istočno Sarajevo Branimir...\nBiH se suočava sa novom bezbjednosnom prijetnjom. 3.000 Pakistanaca ušlo je u BiH sa vizama koje je falsifikovao ambasador BiH u Pakistanu. Ovaj podatak objelodanio je srpski član Predsjedništva BiH Milorad Dodik gostujući u emisiji Aktuelno naše televizije. Ističe...\nSuzavcima i dimnim bombama po migrantima na grčko-turskoj granici\nSuzavac i dimne bombe ispaljivane su i danas preko granice Turske s Grčkom, odakle hiljade migranata pokušava da uđe na teritoriju Evropske unije. Projektili su, sa turske teritorije, ispaljeni prema grčkoj policiji u blizini graničnog prelaza Kastanjes. Grci su...\nVeć odlučeno da se ne angažuje vojska zbog migranata\nSrpski član Predsjedništva BiH Milorad Dodik izjavio je danas da je Predsjedništvo već odlučivalo o angažovanju Oružanih snaga BiH na granici zbog migrantske krize, da je ta inicijativa odbijena i da se po tom pitanju ništa nije promijenilo. Na...\nMilorad Dodik, srpski član Predsjedništva BiH, rekao je, povodom veta koji je uložio oko angažovanje Fronteksa na granicama BiH, da je cilj da se problem migrantske krize riješi, a ne produbi. Dodik je to rekao večeras u emisiji Aktuelno na RTRS-u odgovarajući na...\nU BiH boravi između 6.500 do 7.000 migranata\nU BiH se, prema procjenama, nalazi od 6.500 do 7.000 migranata, od kojih 5.250 boravi u raspoloživim smještajnim kapacitetima, izjavio je direktor Službe za poslove sa strancima Slobodan Ujić. Migranti po ulasku u BiH zloupotrebljavaju institut međunarodne zaštite te...\nBroj migranata na prostoru zapadnog Balkana povećan je u 2019. godini za 46 odsto u odnosu na prethodnu godinu, dok je u cijeloj Evropi istovremeno smanjen, pokazuju podaci Evropske agencije za graničnu i obalsku stražu /Fronteks/. U najnovijem preliminarnom...\nPredsjedavajući Savjeta ministara Zoran Tegeltija izjavio je da Savjet više neće biti mjesto blokade i da sve što bude do njega kao predsjedavajućeg neće ni na koji način blokirati rad ovog tijela, a na sjednicama se neće baviti onim...


IZRADA ANDROID APLIKACIJA TUTORIJAL → Najpovoljnije → Najpovoljnija izrada sajta\nAko Vas zanima izrada andorid aplikacija, ovde bi trebali početi. Ovde ćete dobiti osnovne informacije kako da napravite Android aplikaciju. Takođe možete naučiti osnove dizajna aplikacija i kako da napravite aplikaciju koja će biti jednostavna za korišćenje.\nZa početak biće potrebno da instalirate Android studio i preuzmete poslednje izdanje Android SDK menadžera. Na sledećem linku preuzmite Android Studio za Vaš operativni sistem developer.android.com.\nDa bi Android Studio radio bez problema, potrebno je osigurati 4GB ram memorije ili više, a obzirom ga Google konstantno unapređuje programe nakon čega oni zahtevaju više sistemskih resursa, ako planirate da kupite nov računar, dugoročnije rešenje je da u startu ima 8 GB Ram memorije.\nIako je za sve stvari koje se tiču izrade aplikacija i programiranja potrebno znanje engleskog jezika, ipak postoji poneki tutorijal za izradu Android aplikacija na našem jeziku Izrada Android aplikacija\nNa nedavno održanom Google I/O 2015 predstavljen je novi sistem učenja na daljinu – Udacity. Ova kompanija pruža mogućnost da pohađate besplatni kurs iz neke od popularnih oblasti IT, između ostalog i besplatni kurs za izradu android aplikacija koji vam omogućuje pristup video tutorijalima. Takođe pored besplatnog postoji i tzv Android developer Nanodegree kurs koji košta $200 mesečno i obuhvata paket pogodnosti, pa ko može sebi da ga priušti, to će mu biti isplativa investicija u razvoj karijere.


Busevi 2, 4, 5, 6, 14, 15 i 17 sutra popodne ne saobraćaju Jevrejskom ulicom - Novi Sad\nBusevi 2, 4, 5, 6, 14, 15 i 17 sutra popodne ne saobraćaju Jevrejskom ulicom\n18:01:00 25.01.2019, Komentara: 0\nNovi Sad – Autobuske linije 2, 4, 5, 6, 14, 15 i broj 17 sutra popodne će ići izmenjenim trasama u Jevrejskoj ulici zbog svečanog otvaranja Omladinske prestonice Evrope Novi Sad 2019.\nKako je saopšteno iz JGSP „Novi Sad“, izmenjen režim saobraćajnih linija važiće u subotu, 26. januara 2019. godine u vremenu od 16:00 do 21:00 časova. Autobusi će, na mestu gde odstupaju od redovne trase, koristiti prvo naredno stajalište i neće koristiti stajališta ostalih linija sve do povratka na redovnu trasu. Saobraćaće po sledećem režimu:\n- Smer prema centru: Sa Bulevara oslobođenja autobusi skreću levo na Bulevar kralja Petra I, zatim skreću desno u Ulicu braće Jovandić, nastavljaju Ulicom vojvode Bojovića, skreću desno u Ulicu Jovana Subotića, potom nastavljaju Šafarikovom, Uspenskom i redovnom trasom kretanja.\n- Smer od centra: Autobusi saobraćaju Uspenskom, Šafarikovom i Ulicom Jovana Subotića, zatim skreću levo u Kisačku ulicu, potom levo na Bulevar kralja Petra I, zatim desno na Bulevar oslobođenja i dalje nastavljaju redovnom trasom kretanja.\n- Smer sa Avijatičarskog naselja: Iz Ulice Novosadskog sajma autobusi skreću levo na Bulevar oslobođenja, zatim desno na Bulevar kralja Petra I, desno u Kisačku ulicu, levo u Temerinsku ulicu i dalje nastavljaju redovnom trasom kretanja.\n- Smer sa Temerinskog puta: Uz Temerinske ulice autobusi skreću desno u Kisačku ulicu, zatim levo u Ulicu kralja Petra I, levo na Bulevar oslobođenja, desno u ulicu Novosadskog sajma i dalje nastavljaju redovnom trasom kretanja.


Sa Viberom u šoping - Dnevni list Danas\nTehnologije Sa Viberom u šoping\nSa Viberom u šoping\nViber, jedna od vodećih globalnih aplikacija za razmenu poruka, najavila je nedavno da će tokom marta, predstaviti nove funkcionalnosti iz oblasti elektronske trgovine koje će njegovim korisnicima omogućiti kupovinu traženih proizvoda i brendova – neposredno tokom ćaskanja sa prijateljima.\n0Piše: CM 07. marta 2017. 11.38\nU kreiranju ove funkcije, Viber se oslonio na ekspertska znanja njenog vlasnika – kompanije Rakuten – svetskog giganta u oblasti elektronske trgovine.\nPutem ove nove funkcije, Viber nastoji da priredi osećaj zajedničkog doživljaja onima koji će kupovati putem mobilnih uređaja. Kroz pretragu i razmenu informacija o željenom artiklu – do direktne komunikacije sa omiljenim brendovima korisnika i konačne kupovine, Viber će ponuditi način da se sve to učini sa jednog te istog mesta.\nOd sada, korisnici će moći da otpočnu njihovo putešestvije kroz šoping na Viberu pritiskom na početno dugme na ekranu za razmenu poruka. Zatim će im biti predstavljen asortiman vodećih brendova, što će im omogućiti da pretražuju novu robu i dele vizuelno bogat sadržaj unutar ćaskanja sa prijateljima – koji će moći momentalno da daju svoje komentare na prikazano. Isto tako, korisnici će moći da primaju i direktne poruke od samog brenda koji budu izabrali, i – ako bude trebalo – da se preusmere na firmin sajt ili aplikaciju radi konačne kupovine.\n– Komunikacija putem mobilnih aplikacija nalazi se tek u ranoj fazi njenog razvoja. Uvođenjem funkcije elektronske trgovine, Viber omogućava korisnicima mobilnih uređaja da u njoj zajedno uživaju sa prijateljima uz tek nekoliko dodira po površini ekrana. Ovo je tek prvi korak na veoma zanimljivoj misiji koju ćemo poduzeti zajedno sa našim korisnicima, i očekujemo da ćemo u tom smislu stalno napredovati – kako nam se budu pridruživali novi partneri i kako budemo saznavali više o tome šta kupci žele – kaže Džamel Agaua, glavni izvršni direktor kompanije Viber.


Poslanici Skupštine Srbije o amandmanima na leks specijalis o Moravskom koridoru - Ekonomija - Dnevni list Danas\nPočetna » Ekonomija » Poslanici Skupštine Srbije o amandmanima na leks specijalis o Moravskom koridoru\nRadeta: Zakon samo formalno kroz parlament jer je sve već dogovoreno\n0Piše: M. R. Milenković 03. jula 2019. 15.51\nOpozicija je tražila odgovor i od ministarke saobraćaja i građevine Zorane Mihajlović zbog čega se, umesto kineskih partnera opredelila za američku kompaniju Behtel. Odgovarajući na ove primedbe ministarka Mihajlović rekla da niko nije izabrao strateškog partnera i da niko nije uzeo novac iz budžeta, niti postoji projekat na 500 miliona evra. Navela je da je cilj ministarstva da sve bude transparentno.\nMinistarka Mihajlović podsetila je da je dužina Moravskog koridora 110 kilometara i dodala da Vlada Srbije vodi računa da prilikom izgradnje deonice niko od građana vezano za eksproprijaciju ne bude oštećen. Navela je da se nada da će izgradnja auto-puta početi na leto i da će trajati dve i po godine.\n„Vodili smo računa da građani imaju uvid u svaku tačku budućeg auto-puta koji će proći od Pojata do Preljine, jer je to važno za građane”, rekla je Mihajlovićeva, poručujući da Vlada Srbije ne gradi puteve i železnice da bi se time hvalila, nego da građani imaju korist od toga.\nVjerica Radeta, poslanica Srpske radikalne stranke ocenila je da je ministarkin cilj bio da ovaj zakon samo formalno provuče kroz parlament i da “jedva čeka da se ovaj posao završi kako bi se Behtel dočepao 300 miliona evra koje će podeliti sa njom“.\n“To je suština njenog rada“, rekla je Radeta, upozoravajući da je cilj ovog zakona da bude što je moguće manje konverzija, a što više administrativnog prenosa nepokretnosti, da bi ljudi bili oštećeni u ovom postupku eksproprijacije zermljišta. Ona je podsetila da ima dosta slučajeva da su ljudi faktički vlasnici parcele koja se u katastru još vodi kao društvena svojina, koje u Ustravu nema.“\nTo če biti čista krađa nepokretnosti ljudima koji nisu izvršili konverziju. Cilj zakona, pored ubrzanja postupka mora pre svega biti pravičnost. Dovoljno da je u ovom poslu oštećen budžet, pa nemojte da oštetite i ljude pojedinačno“, rekla je Radeta.\nI njen stranački kolega Sreto Perić naveo je da radikali nemaju ništa protiv izgradnje auto-puta, ali negoduju zbog toga što se donosi leks specijalis i zbog veće cene za 300 miliona evra.\n„Nije dobro da se vrlo često donose specijalni zakoni, jer se stavlja van snage opšti zakon. Ostavlja se mogućnost za zloupotrebe”, rekao je Perić.\n„Ovakvi rezultati govore da je namera vlade da budemo moderna i napredna zemlja”, rekla je Žarić Kovačevićeva.\nAleksandra Tomić, predsednica Odbora za republički budžet, finansije i kontrolu trošenja javnih sredstava navela je da je u odboru prihvaćen amandman kojim se proširuje spisak nepokretnosti kojima može biti utvrđen javni interes za eksproprijaciju. Tomićeva je navela da se spisak proširuje na nepokretnosti koje podrazumevaju obezbeđenje građevinskog materijala, kao i izgradnju privremenih objekata u funkciji izgradnje glavnog objekta.\n„Meni je neprihvatljivo da se u delu javnosti uporno insistira i negira sve ono što je do sada ostvareno na tom polju, a to je unapređenje. Ne mogu da prihvatim kako neko uporno može da tvrdi da skoro 450 kilometara izgrađenih deonica auto-puteva nije dobro za Srbiju. Te teze uporno slušamo od onih koji ni danas nisu u sali”, rekao je Aleksandra Marković, poslanik SNS\nRadikali su ocenili da im je interesantno da slušaju poslanike koji se javljaju tek da bi nešto rekli , a zapravo od njih nema šta da se čuje. Zbog takvih komentara Radeta je zaradila dve opomene , a predsedavajući Arsić poručio je da u skupštinskoj sali svi treba da se čuju i da je potreban makar miniumum uvažavanja.\n“To što ste mi izrekli opomenu je stvar vašeg ćefa, pa radite kako hoćete“,rekla je Radeta poručujući Arsiću da je očigledno da je u poslednje vreme nervozan i da sluti da ta nervoza ima veze sa onim što Vlada Đukanović piše u kolumnama.\nArsić nije odgovorio na tu konstataciju, ali je naveo da to što on nekoga ne voli, ne znači da ga istovremeno mrzi.\nInače, ministarka Mihajlović navela je tokom rasprave da je ova godina ključna za infrastrukturu u Srbiji, da počinje izgradnja 400 kilometara novih puteva. Negirala je optužbe da domaća preduzeća nisu angažovana u tim poslovima, i navela da postoji obaveza najmanje do 50 odsto učešća srpskih kompanija na izgradnji svih puteva, mostova… Materijal se, pre svega, koristi iz Srbije”, zaključila je Mihajlović.\nmoravski koridor, Srpska radikalna stranka, veroljub arsic, Vjerica Radeta, Zorana Mihajlović


Sport: Počinju odlučujuće utakmice za fudbalere i rukometaše | Priboj 033\nSport: Počinju odlučujuće utakmice za fudbalere i rukometaše\nKamiondžije u nedelju u Čajetini gostuju Zlatiboru. Rukometaši ovog vikenda igraju na vrućem terenu u Novom Pazaru. Karatistkinje FAP-a, Dejana Stojić i Elena Vidaković, nastupaju na Kupu Srbije u Novom Sadu.\nFK FAP se uoči 26. kola Srpske lige Zapad nalazi u grupi timova od osmog do jedanaestog mesta sa 30 osvojenih bodova. Borbu za opstanak vode svi timovi od poslednjeplasiranih Loznice i Železničara sa po 25 bodova do petoplasiranog Zlatibora sa 34 boda kome Kamiondžije gostuju u nedelju u Čajetini. Nakon toga sledi vanredno kolo u sredu u Priboju sa trećeplasiranim Valjevcima pa gostovanje u Ljubiću ekipi Poleta. U poslednja dva kola dolazi nam Mihajlovac a prvenstvo završavamo gostovanjem prvom favoritu prvenstva Radničkom u Kragujevcu. Omladinci u nedelju gostuju Poletu u Ljubiću, kadeti u subotu dočekuju BIP iz Čačka, a pioniri u poslednjem kolu takođe u subotu dočekuju Slogu iz Požege.\nOdlučujuće borbe za opstanak u Super B ligi za RK Priboj počinju ovog vikenda. Status pribojskog superligaša će se rešavati u poslednja tri kola nakon pauze prethodnog vikenda zbog EHF nedelje. „Čudni“ rezultati iz prošlog kola dodatno komplikuju situaciju, pobede su zabeležile ekipe koje se kao i RK Priboj bore za opstanak, Sinđelić u gostima protiv Obilića, Kolubara protiv Dubočice, Novi Pazar u Inđiji. Očigledno nije sve u rukama naših rukometaša i zato će biti izuzetno teško. Prvo sledi gostovanje narednog vikenda u Novom Pazaru, zatim nam dolazi Vranje pa sledi gostovanje Sinđeliću u Beogradu.\nPosle turnira u Mladenovcu, sa kog su doneli jednu medalju (Zvezdan Kulašević bronza), i jakog turnira u Raškoj gde su se okitili sa četiri odličja (Elena Vidaković, zlato i bronza i Filip Lučić, srebro i bronza), mlade karatiste FAP-a ovog vikenda očekuje i finale Kupa Srbije u Novom Sadu. Na ovom takmičenju će nas predstavljati Dejana Stojić i Elena Vidaković koje su u prethodnom periodu imale zapažene uspehe pa se mogu očekivati njihovi dobri nastupi.\nFudbal: Kamiondžije i naredne sezone u srpskoligaškom društvu\nFudbaleri osvojili nova tri boda, rukometaši poraženi\nTags:\tFK FAP, KK Fap, RK Priboj, Srpska liga Zapad, Super B liga


Vučić i Tači o sveobuhvatnom rešenju i postignutom do sada - European Western Balkans\nBRISEL – Predsednik Srbije Aleksandar Vučcić i kosovski predsednik Hašim Tači sastaće se danas na novoj rundi razgovora u Briselu, a iz EU najavljuju da će oni nastaviti rad na sveobuhvatnoj normalizaciji, razmotriti postojeće sporazume i razgovarati o novim koracima u pogledu intenzivnog perioda koji predstoji.\n“Visoka predstavnica i predsednici nastaviće njihov rad na fazi dijaloga koja je posvećena sveobuhvatnoj normalizaciji, razmotriće postojeće sporazume, informisati se o postignumo do sad i razgovarati o novim koracima u pogledu intenzivnog perioda koji predstoji”, najavljeno je iz Evropske službe za spoljne poslove.\nPred ovaj sastanak Tači kaže da je u pitanju “prvi sastanak završne faze” dijaloga. U Briselu nisu mogli da potvrde ovu Tačijevu najavu.\n“Biće to još jedna prilika da sečuje naša pozicija, još jedna prilika za borbu za našu zemlju i narod, uz poštovanje druge strane i uz želju da se postigne rešenje”, poručio je Vučić.\nTim povodom u kancelariji Federike Mogerin naglašavaju da je “EU ta koja posreduje u dijalogu”, a da su svi elementi “od sadržaja, tempa i formata u ingerenciji dogovora Beograda i Priština”.\nAleksandar VučićFederika MogeriniHašim TačiPregovori


„Princip je atentator, a ne terorista“\n„Princip je atentator, a ne terorista“\nAustralijski istoričar Kristofer Klark izjavio je da je promenio svoju prvobitnu kvalifikaciju Gavrila Principa kao teroriste u atentator.\nKlark, autor knjige „Mesečari – kako je Evropa krenula u rat 1914“, kaže za politiku da je promenio svoju prvobitnu kvalifikaciju i da Principa u novom izdanju knjige uglavnom zove atentator, a ne teroriste.\n„Nisam imao želju da Srbiju predstavim u negativnom svetlu ali sam ipak osećao obavezu da prikažem previranja u zemlji i objasnim zašto su Austrijanci tako reagovali na razvoj dogadjaja“, izjavio je za Politiku Klark, koji kao profesor radi na Kembridžu.\nIstoričar, čija su teze u knjizi „Mesečari – kako je Evropa krenula u rat 1914“ izazvale brojna reagovanja na srpskoj kulturnoj, naučnoj i političkoj sceni, rekao je da je termin terorista, koji je prvobitno iskorisio u definisanju ubistva koje je počinio Gavrilo Princip u Sarajevskom atentatu, postao prilično „prljav“ i da može biti zloupotrebljen.\n„Zbog toga sam tu reč u najnovijem nemačkom izdanju knjige uglavnom izmenio u ‘atentator'“, rekao je Klark.\nKlark je dodao da su gotovo svi savremeni istorijski izvori iskrivljeni predrasudama i pristrasnim izveštajima raznih vrsta.


EPS će rekonstruisati TENT B2 tek 2025, a projekat za blokove A1 i A2 na ledu\nElektroprivreda Srbije je saopštila da preispituje opravdanost revitalizacije termoagregata TENT A1 i A2 kao i da s radovima na obnovi bloka TENT B2 namerava da krene 2025. godine. Trebalo je da počnu još ove godine.\nSrbija se muči s lošim kvalitetom lignita, manjkom kapaciteta za proizvodnju tog goriva i lošim stanjem u kojem se nalaze domaće termoelektrane. Vlada i EPS su godinama gurali nevolje tog državnog preduzeća pod tepih, sve dok učestale havarije prošle zime nisu izazvale gotovo potpuni kolaps elektroenergetskog sistema. Termoelektrane na ugalj na Kosovu* i u Severnoj Makedoniji su takođe iskakale sa mreže.\nAnalitičari procenjuju štetu i trošak na ime hitnog uvoza struje u Srbiju na između 500 miliona i milijardu evra. Osim toga, rezerve vode u akumulacijama koje koriste hidroelektrane su na najnižem nivou u poslednjih barem pet godina na seznskom nivou usled iznuđenog povećanja proizvodnje i nepovoljnih hidroloških uslova.\nBlok TENT B2 će dobiti novi život tri godine kasnije nego što je planirano\nMediji su ranije ovog meseca dobili uvid u dokumente iz kojih se vidi da su odloženi planovi rekonstrukcije tri bloka u Termoelektranama Nikola Tesla (TENT) A i B u Obrenovcu. Radovi na drugoj fazi revitalizacije B2 je trebalo da počnu ove godine, a EPS je po informacijama iz jednog izveštaja otkazao nabavku, vrednu 6,93 milijarde dinara (59 miliona evra), zbog čega su se u javnosti pojavile sumnje da ne može da finansira projekat.\nEPS: Proizvodnja potrebne opreme za TENT B2 će trajati dve godine\nTENT B se sastoji od bloka B1, puštenog u rad 1983, i B2, koji je priključen na mrežu 1985. godine. B1 je prošle godine revitalizovan, čime mu je snaga podignuta za 20 megavata na 670 megavata, ali oba su samo u decembru imala po dve velike havarije.\nEPS je za Balkan Green Energy News otkrio da drugu fazu rekonstrukcije bloka TENT B2, kapaciteta 650 megavata, planira za 2025, uz objašnjenje da će trebati dve godine da se proizvede potrebna oprema. Predviđeno je da radovi traju sedam meseci, a kompanija će ih finansirati vlastitim sredstvima, stoji u saopštenju.\nBudućnost blokova TENT A1, A2 sada pod znakom pitanja\nKompanija se sada premišlja po pitanju projekta za rekonstrukciju pet decenija starih blokova TENT A1 i A2 (oba po 210 megavata). Po ranijim planovima, trebalo je da budu ugašeni najkasnije ove godine, ali su vlada i EPS u međuvremenu namenili 200 miliona evra za potpunu obnovu, povećanje kapaciteta i produženje radnog veka, nakon čega je trebalo da bude instalirano postrojenje za odsumporavanje dimnih gasova.\nMeđutim, kompanija je dve godine odugovlačila s dopunom zahteva za davanje saglasnosti na studiju o proceni uticaja na životnu sredinu, pa ga je Ministarstvo rudarstva i energetike odbacilo, po informacijama iz medija. Pored toga, poduhvat je zavisio od planiranih radova na bloku A3, koji je trebalo da na sebe preuzme daljinsko grejanje u Obrenovcu tokom rekonstrukcije, ali su i oni otkazani.\nZa TENT A1 i A2 su u planu samo redovni remonti\nU EPS-u sada kažu da za TENT A1 i A2 planiraju samo redovne remonte, „a preispituje se opravdanost kompleksne revitalizacije ovih termoagregata“. Treba pomenuti i da, po ranijim navodima, postrojenje za odsumporavanje blokova A3 do A6 treba da proradi u maju sledeće godine i da smanji emisije sumpor-dioksida u vazduh za deset puta. Kompanija je dodala da su krenuli radovi na desumporizaciji TENT-a B.\nDrugog aprila je počeo remont bloka A5 u TE Kolubara, a 3. aprila remont bloka B1 u TE Nikola Tesla B, podsetio je EPS i dodao da je remont agregata A5 u hidroelektrani Đerdap 1 krenuo 28. marta.\nU izjavi stoji da su za sledeću godinu planirani kapitalni remonti bloka TENT A5 i termoelektrane Kostolac B, a da 2024. sledi TENT A6. Na tom bloku biće ugrađeni gorionici najnovije tehnologije sa smanjenom emisijom azotnih oksida, objavila je kompanija.\nTagovi: elektrane na ugalj, električna energija, Elektroprivreda Srbije, energetska bezbednost, energetska kriza, EPS, termoelektrane, ugalj\nPočetna » Vesti » Električna energija » EPS će rekonstruisati TENT B2 tek 2025, a projekat za blokove A1 i A2 na ledu


MONDO intervju, Aleksandar Veselinović: Da se našalim, nama bi veći problem bio da uvedu pravilo da su obavezni stariji od 25 godina\nAleksandar Veselinović, šef stručnog štaba Čukaričkog, dao je opširan intervju Mondu, odnosno njihovom novinaru Milutiun Vujičiću. Ovaj sjajan intervju prenosimo u celosti na našem sajtu, uz ogromnu zahvalnost uvek objektivnoj redakciji Monda, i u pohvalama i u kritikama, kad im je mesto...\nBez obzira na "golobradost" i manjak sedih u redovima Čukaričkog - oni beleže odlične rezultate ove sezone. Drže peto mesto u Superligi i zbog skraćenja sezone verovatno će im izmaći plasman među četiri najbolje ekipe, dok su dogurali i do pretposlednje faze Kupa Srbije. Čukarički je posle velikog preokreta protiv Radničkog (3:2) upisao plasman u polufinale masovnijeg domaćeg takmičenja, a na terenu su mahom bili poletarci… U startnu postavu bila su uvrštena čak petorica fudbalera koji bi "prošli" pravilo za narednu sezonu (rođeni posle 1. januara 1999. godine), ali tu su još bila dvojica igrača rođenih 1998, pa jedan 1997. godine, što takođe svrstavamo pod pojam "mlad".\n"Važno je što se podudaraju ideje mene kao trenera i Čukaričkog kao kluba i tu nema nikakve dileme… Klub je u poslednjih šest-sedam godina uložio dosta novca u Omladinsku školu i dešava da se skoro stalno da mi u startnoj postavi imamo po sedmoricu mladih igrača, eto protiv Radničkog su bila osmorica, a još sa klupe uđu po dvojica-trojica. Sjajno je i što su kod nas 60-70% igrača mladi i potiču iz naše škole", istakao je Aleksandar Veselinović u intervjuu za MONDO.\nZa sebe ističe da je trener koji "ima poverenje u mlade igrače", još više razumevanja, a posebno što neiskustvo obično rezultira usponima i padovima - tipičnim u tom uzrastu.\n"Moje mišljenje je da je to dobra odluka FSS. To je dobra vest za budućnost srpskog fudbala jer smo mi, kako ja to često kažem, razvojna liga. Mi smo među četiri-pet najvećih izvoznika fudbalera u svetu i mi u Čukaričkom nećemo imati problem s ovim pravilom", rekao je Veselinović i poručio:\n"Da se našalim, nama bi veći problem da uvedu pravilo da su obavezni stariji od 25 godina".\nOsvrnuo se i na svoju izjavu da je njegova ekipa "dečji vrtić" naglasivši da ni u jednom trenutku nije želeo da se to protumači kao provokativno, a daleko bilo ponižavanje rivala. Ako za domaće prvenstvo kažemo da je "razvojna liga", ako dodamo i da smo među najvećim izvoznicima fudbalera u svetu, da li je pomalo tužno što se trenerima nameće kao obaveza da dvojica mladih budu u startnoj postavi, a da to ne ide prirodno?\n"Trebalo bi da je tako. Sve zavisi od razvojnog puta svakog trenera. Imate onih kojima je prvi posao da vode seniorski tim i nemam ništa protiv toga, ali ja sam krenuo trenersku karijeru pre 19 godina u školicama fudbala i nema nižeg ranga za jednog trenera. To su deca od šest-sedam godina. U praksi sam prošao sve uzrasne kategorije, od sedam do 18, i to je moj trenerski put, odredio sam da bude tako. Neke moje kolege misle da to tako ne treba, ali sve je u opredeljenju kako ko hoće da usmeri svoju karijeru", kazao je Veselinović i dodao da ne bi želeo mnogo da komentariše kolege.\n"Ima tu i jedna druga stvar… Kada trener želi istovremeno da radi na razvoju i igrača i ostvarivanju rezultata - to je ono gde ja upravo sebe pokušavam da profilišem i tako preuzimam dve trenerske karakteristike. Onda trener mora da prihvati da ima izvrsnu komunikaciju sa igračima i da utiče na njih u razvoju njihovog igračkog puta".\n"Pitanje je samo ko od kolega ima ambicije za to jer je to velika potrošnja - moraš da utičeš na razvoj ličnosti i da im podižeš taktičke, fizičke i druge sposobnosti, smisao za igru".\nAleksandar Veselinović ističe da se uspeh ne meri samo osvojenim trofejima, nego i onim što se ne vidi golim okom, a tu je uloga trenera kao vaspitača koje se rado prihvatio još od kada je u Futogu držao "školicu" fudbala, preko rada sa omladincima u Rusiji, pa do seniorskog fudbala. Na pitanje da li bi pravilo o mladim fudbalerima dugoročno moglo da "ispravi" mentalitet trenera i da ubuduće više pažnje obraćaju na njih, Aleksandar Veselinović poslužio se citatom.\n"Veliki Njegoš u 'Gorskom vijencu' kaže: 'Strah životu obraz kalja često'. Tako da, hrabrost je individualna karakteristika i to je do svakog trenera koji bira kako će da se profiliše i kako će drugi da ga vide. Naravno, važna je i podrška u klubu i onaj koji je nema - već je na putu odlaska. Trener treba da bude spreman da ode svakog trenutka, takav je posao, ali mora da istraje u svojim idejama", naglasio je trener Čukaričkog.\nVeć godinama se priča da je jedan od najvećih problema srpskog fudbala što mladi rano odlaze u inostranstvo, pa da li bi "U21 pravilo" čak i pogoršalo tu situaciju?\n"Mladi već odlaze prerano i mnogi su se izgubili… Veliki broj nih nije bio spreman i potvrđeno je da su prerano pušteni u druge svetove kao polufabrikati. To je u kratkoročnom pogledu možda dobro za njih i klub, ali dugoročno gube igrač i fudbal. Tako pada reklama našim igračima i ova finansijska situacija gde se nalaze igrači primorava ih da idu trbuhom za kruhom.Voleo bih da ih formiramo kao ličnosti da ne idu kao polufabrikati, tako bismo svi dobijali, pa i reprezentacija. Mnoga deca su greškom sistema rano otišla i nisu se snašli, a u surovom svetu nema strpljenja", kazao je Veselinović.\nTrener kluba sa Banovog brda ističe i da su se "zakonitosti o razvoju ličnosti" promenile u odnosu na vreme kada je on igrao fudbal, pre tri decenije, ali da postoji jedna misao koja je i danas aktuelna i koje se pridržava.\n"Uvek se setim kako je govorio Ante 'Biće' Mladinić da u posudu od litra možete nasuti samo litar tečnosti. Mi moramo pratiti zakonitosti i moramo se držati toga".\nDruga opasnost koju nosi "U21 pravilo", o čemu smo razgovarali i sa selektorom Ilijom Stolicom, kao i sa Vladimirom Buačom iz Spartaka, odnosi se na to da bi u slučaju garantovane minutaže mladi fudbaleri izgubili elan i ne bi se toliko borili da pruže maksimum...\n"To je mač sa dve oštrice, ali to neće biti kod nas jer imamo mnogo mladih i ako im se na pravi način pruža šansa, i ako su naučeni na neke vrednosti, onda neće biti problema. Naravno da postoji rizik, ali to je do trenera, kluba, ogranizacionog dela… Ako se ne koriste sociološke zakonitosti u usavršavanju igrača vi ćete negde napraviti grešku", objasnio je Veselinović.\nGreške nema kod Slobodana Tedića koji je već pola godine fudbaler Mančester sitija, ali njegova posvećenost Čukaričkom se nije nimalo promenila. Potvrdio je to sa tri gola u pobedi nad Radničkim u Kupu Srbije, a zanimljivo je da je kolega Dušan Ninković čuo od navijača sa tribina da kažu za njega da "igra kao da se još nije prodao u inostranstvo", što je samo primer dobrog rada u Čukaričkog. Da li je Aleksandar Veselinović možda savetovao Slobodana Tedića gde bi trebalo da nastavi karijeru? Ukratko - ne, smatra da to nije na njemu i da će o eventualnoj pozajmici odlučivati Siti:\n"Taj deo ne smem sebi da dozvolim, biće ovde još dve nedelje, ali on je igrač Sitija i oni imaju saradnju sa klubovima. Priča se o Groningenu, mislim da je to odličan izbor za njega, ali on će zajedno sa klubom to sigurno dobro izabrati".\n"Baš jutros sam u svlačionici samo konstatovao da godinu dana sarađujemo zajedno u Čukaričkom i da ne postoji jedan minut neke vežbe koji nije odradio do sada maksimalno. Postojali su momenti kada ga nije hteo gol, ali njegov obim kretanja i žrtva za čitavu ekipu je bio na maksimalnom nivou. Jučerašnja partija je samo jedna od budućih najbojih, prva možda najbolja, ali on je primer kako neko mlad i zreo, uz pripremu roditelja i kluba, ima veliku šansu da napravi veliku karijeru", pohvalio je svog đaka Aleksandar Veselinović i zaključio:\n"Kao ličnost je spreman za mnoge izazove već sa 20 godina i kupiće simpatije gde god ode preko. Znam kako se gleda na stranca, ali verujem da će napraviti lepu karijeru, vaspitan je, dolazi iz porodice gde su mu usađene lepe stvari, a mi smo mu to samo nadogradili".\nI nije to samo do Tedića, takvi maniri vidljivi su i kod Đorđa Petrovića, Stefan Šapića, Đorđa Kamenovića, Stefana Kovača, Milutina Vidosavljevića, Veljka Birmančevića... Možda od vaspitanja sve polazi!


TrainMiC program obuke za tehničke ocenjivače ATS-a | ATS\nU sklopu saradnje Direkcije za mere i dragocene metale i ATS-a u periodu od 21. do 23.aprila organizovan je TrainMiC program obuke (Training in Metrology in Chemistry) za tehničke ocenjivače ATS-a. Train Mic program je licencirani program Institute for Reference Materials and Measurements (IRMM), Belgium koji sprovodi nacionalni TrainMiC tim.\nObuka je obuhvatila osnovne principe nesigurnosti merenja i pristupe njenoj oceni, sledivost rezultata merenja, validaciju mernih procedura unutar laboratorije, internu kontrolu kvaliteta, odnosno korišćenje kontrolnih karata zasnovano na Nordtestu.\nPored teoretskog dela, obuka je obuhvatila i primere iz validacije i nesigurnosti merenja, kao i komplementarne module: etaloniranje laboratorijskog posuđa, etaloniranje termometara i etaloniranje spektrofotometara u medicini.\nPrema mišljenju tehničkih ocenjivača, obuka je bila veoma sveobuhvatna, dobro organizovana i pomoći će ujednačavanju ocenjivanja od strane tehničkih ocenjivača, što je i cilj Akreditacionog tela Srbije.


Firma Volvo Trucks predstavlja novi Volvo FH | Volvo Trucks\nVolvo Trucks predstavlja novi Volvo FH – sledeću generaciju kamiona koji je dizajniran za vozača\nFirma Volvo Trucks je predstavila novi Volvo FH sa redizajniranom kabinom, inovativnim bezbednosnim funkcijama i radnom sredinom fokusiranom na vozača. Ključni cilj novog dizajna je da vozaču pruži produktivniji, bezbedniji i udobniji život na putu.\nPomoću različitih konfiguracija pogonske grupe i šasije, novi Volvo FH može da bude prilagođen širokom opsegu primena i da omogući značajno smanjenje potrošnje goriva i emisije CO2.\n„Volvo FH serija je omiljena među vozačima kamiona mnogo godina, posebno za one koji provode dobar deo života na putu“, kaže Rodžer Alm, predsednik firme Volvo Trucks. „Uz novi Volvo FH nastavljamo jasan fokus na dizajniranje kamiona i pružanje usluga koje mogu da pomognu vozačima da obavljaju posao svetski.“\nFokus na vozača pomaže u privlačenju veštih profesionalaca\nNaglasak na vozače se zasniva na značajnom uticaju koji ima na rezultate prevoznika u pogledu produktivnosti, efikasnosti i usluge korisnika. „Dobar vozač može da u velikoj meri doprinese profitabilnosti našeg klijenta“, nastavlja Rodžer Alm. „I širom sveta vidimo hronični nedostatak veštih vozača. Predstavljanjem ovog novog kamiona koji daje prioritet produktivnosti i udobnosti profesionalnog vozača, napravili smo važan korak napred kako bismo našim klijentima pomogli da privuku i zadrže najbolje vozače.“\nUnutrašnjost pruža vozaču superiorno radno okruženje\nPažnja upućena vozačima je najočiglednija u poboljšanom unutrašnjem radnom okruženju. Radni prostor je centriran oko modernizovane instrument table koja sadrži potpuno digitalizovani ekran instrument table od 12 inča sa visokom rezolucijom i obuhvata fiksni držač za čašu i otvoreni prostor za skladištenje sa osvetljenjem koje kontroliše senzor za pokret. Instrument tabla omogućava vozaču da bira između četiri različita prikaza ekrana u zavisnosti od situacije tokom vožnje i informacija koje vozači žele da se prikazuju.\nOpcionalni bočni ekran od 9 inča može da pruža Infotainment, navigacionu pomoć, transportne informacije i praćenje kamere. Ekran koji se lako može dohvatiti omogućava vozaču da ostvari interakciju na brojne načine: sa intuitivno pozicioniranom dugmadi na volanu, preko glasovne kontrole ili direktno preko ekrana osetljivog na dodir i ekrana kontrolne table.\n„Lak pristup raznim informacijama povećava sposobnost vozača da obavlja posao efikasnije, bezbednije i udobnije“, kaže Karin Larson, glavni dizajner za korisnički doživljaj i interakciju između čoveka i mašine firme Volvo Trucks. „Prezentacija informacija je značajno poboljšana sa novim ekranima. Zahtevne interakcije su sada koncentrisane na bočni ekran koji je nadohvat ruke iz vozačevog sedišta. Zato su smetnje umanjene dok se ključne informacije za vožnju jasno prikazuju na ekranu instrument table koji je lak za korišćenje i pregledanje.“\nKretanje u kabini je lakše nego ikada uz novi, tanji, ergonomski projektovani I-Shift menjač. Za vozače kojima je potreban mnogo veći kapacitet akumulatora, dostupan je pametni sistem dvostruke baterije koji osigurava dovoljno napajanja u rezervi radi pokretanja motora. Postoji i širok spektar opcija za prilagođavanje sa novim tkaninama i bojama.\nHrabri novi izgled spoljašnjosti odlikuju karakteristična prednja svetla u obliku slova V koja su sada premeštena spolja radi uklapanja sa linijom vrata kabine. Pokazivači pravca su takođe premešteni na vrata, što daje kamionu bolju aerodinamiku i samopouzdaniji izgled. Tabla brisača je čistija i tanja, dok je zbog većeg gvozdenog simbola Volvo FH lako prepoznaje čak i iz daljine.\n„Nova generacija Volvo FH kamiona kombinuje najuspešnije elemente iz prethodnih FH serija sa pametnim tehnologijama i funkcionalnim dizajnom sa naglaskom na ljude“, nastavlja Karin Larson. „Rezultat je pametan i sofisticiran kamion koji pomaže vozaču da postiže izvanredne rezultate pod bilo kojim uslovima.“\nPrva bezbednosna funkcija u industriji: Prilagodljiva duga svetla\nNovi Volvo FH je prvi teški kamion na svetu sa prilagodljivim dugim svetlima. Sistem poboljšava bezbednost svih učesnika u saobraćaju tako što automatski onemogućava izabrane segmente LED visokih svetala kada se kamion približi nadolazećem saobraćaju ili drugom vozilu od pozadi. Dugo svetlo se prilagođava kada kamera i radar otkriju druga vozila ili kada kamera otkrije promene količine svetla oko kamiona.\nDalje funkcije za poboljšanje bezbednosti na Volvo FH kamionu obuhvataju tempomat za nizbrdicu koji podešava maksimalnu brzinu za sprečavanje neželjenog ubrzanja prilikom putovanja nizbrdo i poboljšani prilagodljivi tempomat (ACC) koji radi pri svim brzinama, čak i do nula km/h.\nKočioni sistem sa elektronskom kontrolom (EBS), koji je preduslov za bezbednosne funkcije kao što je kočioni sistem za vanredne situacije i elektronska kontrola stabilnosti, sada je standardan na novom kamionu. Volvo dinamičko upravljanje, sa bezbednosnim sistemima pomoćna funkcija za kretanje u traci i pomoćna funkcija za stabilnost, takođe je dostupno kao opcija.\nBezbednost na novom Volvo FH kamionu je dodatno poboljšana sistemom za prepoznavanje znakova na putu koji može da otkrije znakove na putevima kao što su zabrane preticanja, tip puta i ograničenja brzine.\nVidljivost može da se dodatno poboljša dodavanjem kamere u uglu putnika koja pruža komplementaran pogled na stranu kamiona na bočnom ekranu.\nManja potrošnja goriva i veća produktivnost\nPomoću različitih konfiguracija pogonske grupe i šasije, novi Volvo FH može da bude prilagođen širokom asortimanu zahteva i omogući značajnu uštedu goriva i emisije CO2. Pri dugolinijskom transportu, na primer, novi Volvo FH sa i-Save funkcijom sa Euro 6 motorom kombinuje novi D13TC motor sa paketom funkcija i može da ostvari uštedu goriva do 7%*. Ima poboljšanja i za Euro 3 i 5 verzije sa funkcijama kao što je Volvo pomoć za obrtni moment.\nNa mnogim tržištima Volvo FH je dostupan sa motorom na tečni prirodni gas koji ispunjava standard Euro 6 i koji nudi ekonomičnost u potrošnji goriva i performanse koji su ekvivalentni odgovarajućim Volvo dizel kamionima, ali uz znatno manji uticaj na klimu. Gasni motor može da radi na biogas, koji smanjuje emisiju CO2 do 100 odsto, ili na prirodni gas koji smanjuje emisiju CO2 do 20% u poređenju sa ekvivalentnim Volvo dizel kamionima. To se odnosi na emisiju izduvnih gasova iz vozila tokom korišćenja, od rezervoara do točka.\nNovi Volvo FH nudi i I-Shift menjač sa dvostrukim kvačilom koji omogućava promenu stepena prenosa bez prekida snage. Menjač sa dvostrukim kvačilom je naročito koristan tokom zahtevnih operacija, kao što je transport tečne robe, jer smanjuje kretanje tereta tokom promene stepena prenosa.\nProduktivnost, još jedan važan prioritet klijenta, dodatno je optimizovana na Volvo FH kamionu zbog povećane nosivosti prednje, kao i prateće i dodatne osovine sa poboljšanim uglovima upravljanja radi manjeg habanja guma i boljeg manevrisanja. Kamion je dostupan i sa uređajem za podizanje dvostruke osovine, što omogućava da se zadnja osovina isključi i podigne kada kamion nije napunjen, što smanjuje potrošnju goriva.\nČinjenice o novom Volvo FH kamionu\nKabine: niska kabina za spavanje, kabina za spavanje, kabina Globetrotter, Globetrotter XL i Globetrotter XXL. Spoljašnji i unutrašnji paketi opreme za individualan dizajn.\nMotori: Dizel motori su dostupni sa različitim standardima za emisiju izduvnih gasova. Volvo FH je dostupan i sa Euro 6 Step D motorom na tečni prirodni gas na izabranim tržištima.\nVolvo FH sa i-Save funkcijom za Euro 6 je dostupan na izabranim tržištima.\nSistem za promenu stepena prenosa: I-Shift/I-Shift menjač sa dvostrukim kvačilom sa softverskim paketima za različite oblasti primene.\n*Tvrdnja za bolju potrošnju goriva se izračunava poređanjem troškova dizel goriva i AdBlue rastvora za D13TC Euro 6 step D sa paketom za dugolinijsku potrošnju goriva (I-Save) sa motorom D13 eSCR Euro 6 step D bez paketa za dugolinijsku potrošnju goriva. Stvarna potrošnja goriva može da se razlikuje u zavisnosti od mnogih faktora kao što su vozačevo iskustvo, upotreba regulacije stalne brzine kretanja, specifikacija i opterećenja vozila, aktuelne topografije, održavanja vozila i vremenskih uslova.\nVEZA do ostalih obaveštenja o proizvodima; Volvo FH16, Volvo FM i Volvo FMX


2 Dec 2012 - zelena - Rumunski bum u VE\nRumunija je za dve godine napravila bum u proizvodnji struje iz energije vetra i izgradila vetrenjače snage 2.000 megavata, izjavio je predsednik Rumunske asocijacije za energiju vetra Jonel David. "U 2009. imali smo samo 14 megavata kapaciteta za proizvodnju struje iz energije vetra, a bum u razvoju počeo je 2010. godine", rekao je David novinarima iz Srbije koji su obišli najveći kopneni vetropark u Evropi Fantanele u Rumuniji. On je naveo da je plan da se tokom 2013. godine na mrežu priključi još 900 megavata struje iz vetrenjača i dostigne kapacitet od 2.900 megavata.\nDavid je dodao da izgradnja vetrenjača košta oko 1,6 miliona evra po megavatu. To znači da će investicije u vetroparkove u Rumuniji od 2010. do 2013. dostići 4,6 milijardi evra.\nPrema njegovim rečima, vetroparkovi u Rumuniji nalaze se u tri oblasti - Dobrudža, uz obalu Crnog mopra, gde su "Fantanele", na granici sa Moldavijom i na području istočnog Banata, uz granicu sa Srbijom.\nProizvodjači struje iz energije vetra trenutno dobijaju 15,5 evro centi za kilovat sat, kazao je David i precizirao da u Rumuniji ne postoje fid-in tarife, kao u Srbiji.\nKako je objasnio, proizvodjači dobijaju 4,5 evro centi po kilovat satu i dva "zelena sertifikata" za kojima se za kilovat dobija po oko 5,5 evro centi. Nakon 31. decembra 2017, proizvodjači će dobijati samo jedan sertifikat, dodao je.\nDavid je kazao da je cena struje sa porezima u Rumuniji oko 10 evro centi po kilovat satu.\nU Srbiji struja sa porezom košta oko 6,5 evro centi po kilovat satu.\nDavid je kazao i da proizvodjači ne mogu direktno da izvoze struju proizvedenu u vetroparkovima, već moraju da je prodaju trgovcima u Rumuniji.\nKako je procenio David, na elektroenergetsku mrežu u Rumuniji može da se priključiti izmedju 5.000 i 6.000 megavata struje iz energije vetra.\nVetroprak "Fantanele" nalazi se nadomak luke Konstanca i obale Crnog mora i ima 240 vetrenjača ukupne instalisane snage 600 megavata. U tom vetroparku u prošloj godini dobijeno je 1,9 odsto ukupne proizvodnje struje u Rumuniji.\nRazvoj i izgradnju realizovala je američka kompanija Kontinental vind partners (Continental Wind Partners -CWP) koja je vetroelektranu prodala češkoj energetskoj kompaniji ČEZ za 1,1 milijardu evra.\nTo predstavlja najveću direktnu stranu investiciju u Rumuniji.\nVetropark se prostire na teritoriji veličine šest sa 12 kilometara i na 240 stubova visine 100 metara ima instalirane vetroturbine snage 2,5 megavata, sa rotorima prečnika 99 metara.\nGradnja je startovala u septembru 2008. godine, a prve vetroturbine podignute su u avgustu 2009. i puštene u rad u junu naredne godine.\nU prvoj fazi izgradjeno je 139 vetrogeneratora, a potom još 101, dok je poslednja turbina priključena na mrežu 21. novembra 2012.\nZa podizanje jednog stuba vetrenjače potrebno je 15 radnih dana, kazali su predstavnici kompanije u vetroparku "Fantanele".\nKako su rekli novinarima stručnjaci ČEZ-a, prosečna brzina vetra u vetroparku "Fantanele" je sedam metara u sekundi, a da vetar u toj oblasti duva 300 dana godišnje.\nVetrogeneratori su aktivni pri brzini vetra od tri do 25 metara u sekundi, a mogu da izdrže orkanski vetar brzine od 50 metara u sekundi, odnosno 180 kilometara na sat.\nProsečna dnevna proizvodnja jedne jedinice je 10 megavat-časova, dok je 15 kilometara je udaljenost izmedju transformatora i najudaljenije turbine.\nPeriod uhodavanja turbina traje šest meseci i u tom periodu se otklanjaju greške nastale pri prvom postavljanju vetrogeneratora.\nZa devet meseci ove godine, Fantanele su obezbedile struju za više od 600.000 domaćinstava, a izgradnja velikog vetroparka imala je značajan uticaj na lokalnu ekonomiju, pre svega kroz angažovanje domaćih firmi, njihove mehanizacije i 500 radnika na izgradnji.\nIzgradjeno je i 137 kilometara pristupnih puteva koje sada koristi lokalno stanovništvo.\nVeliki deo zemljišta zakupljen je od rumunskih poljoprivrednika na 49 godina po ceni od 3.000 evra godišnje.\nElektrična energija iz vetroparka predstavlja gotovo 10 odsto ukupne energije koju Rumunija dobija iz obnovljivih izvora.


Vučić: Imamo sliku o mogućim učesnicima u ubistvu Ivanovića - 16.01.2021, Sputnik Srbija\nDržava Srbija će se boriti na svaki način da pronađe one koji su počinili ubistvo Olivera Ivanovića, izjavio je predsednik Srbije Aleksandar Vučić i istakao da... 16.01.2021, Sputnik Srbija\nNadam se da će se uskoro znati ime ubice i nalogodavca ubistva. Oliver je nije sa nama već tri godine, vreme je da se taj slučaj reši.\nposle tri godine službe bezbednosti Srbije nemaju ništa što bi koristilo za rasvetljavanje ubistva Olivera Ivanovića. Mislim da će to ubistvo ostati nrešeno, kao i ubistvo zamenika ministra Radovana Stojičića, generala Boške Buhe i sl.\npolitika, vesti, aleksandar vučić, oliver ivanović\nDržava Srbija će se boriti na svaki način da pronađe one koji su počinili ubistvo Olivera Ivanovića, izjavio je predsednik Srbije Aleksandar Vučić i istakao da naše službe već nekoliko meseci imaju kompletnu sliku o onima koji bi imali motiv i koji bi mogli da budu umešani u tako težak i jeziv zločin.\n„Oni rade svoj posao, imajući u vidu nemoguće uslove, jer nemamo efektivnu kontrolu na terenu od 1999 , a posebno od 2010. i 2011. godine“, rekao je Vučić.\nVučić je napomenuo da srpske službe imaju kompletnu sliku o zločinu i o licima koja bi mogla da budu umešana i da su naše bezbednosne agencije završile sve što su mogle.\n„Nedostaje činjenica da nismo mogli da budemo prisutni na uviđaju i nemamo direktne dokaze. Za to je potrebno da dobijemo ili neke materijale sa uviđaja ili direktno priznanje nekog od učesnika“, objasnio je Vučić, preneo je Tanjug.\nPodsetimo, na današnji dan pre tri godine lider Građanske inicijative „Sloboda, demokratija, pravda“ Oliver Ivanović ubijen je u Kosovskoj Mitrovici.\nU Hramu Svetog Save u Beogradu služen je pomen koji je počeo tačno u 8.15, simbolično u vreme kada Ivanović ubijen.\nPomenu su prisustvovali Milena Ivanović sa sinom, premijerka Srbije Ana Brnabić, direktor Kancelarije za KiM Petar Petković, bivši ministar Zoran Đorđević i brojni građani.\n16 Januar, 19:001\n18 Januar, 00:57


Verbić: Želimo dijalog ali studenti moraju poštovati zakon\nMinistar obrazovanja i prosvete Srbije Srdjan Verbić izjavio je večeras da je dijalog sa studentima neophodan, ali da se postojeći Zakon o visokom obrazovanju mora poštovati, prenosi Beta.\n"Taj zakon nije savršen, ali visoko obrazovanje u Srbiji zbog njega napreduje. Najverovatnije krajem sledeće godine u skupštinsku proceduru ući će novi zakon o visokoškolskom obrazovanju koji će krenuti od nule", rekao je ministar za Radio-televiziju Srbije.\nOn je ocenio da studenti traže mnoge smislene stvari, ali da povećanje broja ispitnih rokova ne sme da im bude prioritet.\nNekoliko hiljada studenata održalo je u utorak protest ispred zgrade ministarstva prosvete u Beogradu zahtevajući da u školskoj 2014/2015. bude šest obaveznih ispitnih rokova, kao i da studenti koji su upisani u prvu godinu studija školske 2010/2011, odnosno 2011/2012. godine zadrže pravo da se finansiraju iz budžeta najduže godinu dana po isteku redovnog trajanja studija, kao što je bilo do sada.\nStudenti zahtevaju i početak izrade novog Zakona o visokom obrazovanju uz aktivno učešće relevantnih studentskih predstavnika, i početak traženja dugoročnog rešenja problema kvaliteta nastave, opterećenja i nedovoljno jasno definisanih programa studija i studentskih kurseva.


Home / VESTI / Vesti iz EPuS-a / Vesti iz Evropskog pokreta u Srbiji Broj 59\nSaopštenje Evropskog pokreta u Srbiji: Izmene Zakona o Narodnoj banci Srbije ugrožavaju evropsku budućnost Srbije\nKonkurs projekta „Moguća Srbija“\n24 sata vozom do Berlina, pa na put po Evropi\nKonkurs Dobrodošli u Nemačku otvoren do 7. septembra\nObjavljen adresar reciklažnih ostrva\nAkademija Međunarodnog evropskog pokreta Evropski pokret Nemačke\nIzabrano novo rukovodstvo Evropskog pokreta Nemačke Socijalna politika i politika zapošljavanja EU\nBeograd, 25. jul\nPrva regionalna obuka u okviru projekta biće organizovana u Nišu, a namenjena je organizacijama civilnog društva registrovanim na teritoriji jednog od navedenih okruga: Nišavskog, Topličkog, Pirotskog, Jablaničkog ili Pčinjskog.\nPrijavljivanje traje do 20. avgusta 2012. godine, a zainteresovani kandidati treba da pošalju popunjen prijavni formular elektronski na adresu: knowhow2act@bos.rs.\nPrijavni formular može se preuzeti ovde.\nBeograd, 02. avgusta\nU TOKU JE JAVNA DISKUSIJA O PREDLOZIMA GRAĐANA, PRIDRUŽITE SE!\nBeograd, 1. avgusta\nNa konkurs “Moguća Srbija“, koji je završen 13. maja, stiglo je ukupno 103 prijave. Najbolji predlozi građana, po odabiru angažovanih eksperata, postavljeni su na sajt mogucasrbija.rs, čime je otvorena mogućnost za javnu diskusiju i ocenu javnosti.\nJavna diskusija će biti zaključena 10. septembra, a njeni rezultati će biti uzeti u obzir pri konačnom ocenjivanju predloga građana. Tek potom će, tokom septembra i oktobra, biti najpre proglašeni pobednici i zatim i dodeljene nagrade, o čemu će učesnici na konkursu i građani biti obaveštavani preko sajta mogucasrbija.rs.\nNa pomenutom portalu www.MogucaSrbija.rs, koji je namenjen poboljšanju javne politike u Srbiji, građani mogu da pročitaju mišljenja stručnjaka o navedenim temama, pronađu bazu korisnih dokumenata i publikacija, kao i da se informišu o aktivnostima koje su u proteklom periodu realizovane širom Srbije. Ove aktivnosti sprovedene su u 20 gradova Srbije sa ciljem da se građani i stručnjaci dodatno informišu, motivišu i uključe u proces predlaganja mogućih i održivih rešenja za razvoj Srbije na lokalnom, regionalnom i nacionalnom nivou u skladu sa procesom evropskih integracija, a u okviru 7 tema: ekonomska politika, socijalna politika, međunarodna politika, obrazovanje, životna sredina i energetika, ruralni i urbani razvoj, i princip dobre uprave i borba protiv korupcije.\nNa sajtu mogucasrbija.rs i dalje će se objavljivati najave aktivnosti, izveštaji o sprovedenim aktivnostima, vesti i kolumne koji sadrže refleksije na temu mogućih pravaca razvoja Srbije i biće uvećavani fond relevantnih dokumenata.\nProjekat Moguća Srbija sprovodi EPuS u saradnji sa 19 organizacija građanskog društva uz finansijsku podršku Američke agencije za međunarodni razvoj (USAID) preko Instituta za održive zajednice (ISC).\nBeograd, Berlin, 23. jula\nU prisustvu potpredsednika Evropskog pokreta u Srbiji, Miška Stevovića, zamenika ambasadora Republike Austrije, Volfganga Vagnera, koordinatorke programa u Balkanskom fondu za demokratiju, Pavline Filipove, regionalne direktorke Hypo banke, Tatjane Zokić i predstavnika kompanija koje su podržale projekat „PUTUJEMO U EVROPU“, 70 studenata je ispraćeno na tronedeljno putovanje po Evropi.\nU Berlin su doputovali vozom iz Beograda, posle 24 sata putovanja. Robert Boš fondacija je za studente iz Srbije, Makedonije, Bosne i Hercegovine, Albanije i Crne Gore organizovala trodnevni boravak i program.\nStudenti su posle Berlina nastavili tronedeljno putovanje po evropskim zemljama po sopstvenom izboru i oni su dobili besplatne železničke "Inter rejl" karte, Platne kartice Hypo banke sa džeparcem, Delta Generali putno osiguranje i studentske kartice EURO 26 i ISIC.\nUtisci i fotografije sa putovanja studenata su već počeli da pristižu prenoseći talas pozitivne energije iz mnogih evropskih gradova poput Kopenhagena, Amsterdama, Pariza, Ciriha, Ženeve, Barselone …\nProjekt "Putujemo u Evropu" sprovodi se osmi put i do sada je ukupno 1.170 studenata putovalo zemljama EU.\nProjekat sprovodi Evropski pokret u Srbiji uz podršku ambasade Republike Austrije. Donatori projekta su: Robert Bosch fondacija, Balkanski fond za demokratiju, Hypo Alpe-Adria Bank, Maxima Consulting, Železnice Srbije, Delta Generali Osiguranje, Raiffeisen banka, UniCredit Bank Srbija, Telekom Srbija, Henkel Srbija, Tehnicom Computers, Porsche SCG, Moore Stephens revizija i računovodstvo i EURO26. Medijski pokrovitelji projekta su: Prva srpska televizija, Beta, B92, Politika, 24 sata i Najstudent.com. Prijatelj projekta je Studentski kulturni centar, Beograd.\nAmbasada Nemačke u Beogradu i Evropski pokret u Srbiji raspisali su konkurs „DOBRODOŠLI U NEMAČKU“ zahvaljujući kojem će 60 uspešnih i društveno aktivnih studenata iz Srbije dobiti priliku da dve nedelje borave u Nemačkoj.\nOdabrani studenti će se tokom boravka u Nemačkoj upoznati sa političkim i privrednim sistemom Savezne Republike Nemačke, jednog od osnivača Evropske unije. Program obuhvata i susrete sa nemačkim studentima odnosno vršnjacima sličnog profesionalnog opredeljenja koji će im omogućiti razmenu ideja i pogleda.\nProces odabira kandidata i pripremu putovanja sprovodi Evropski pokret u Srbiji, dok program u Nemačkoj sprovodi Bavarski univerzitet za srednju, istočnu i južnu Evropu (BAYHOST). Jedan od glavnih uslova koje kandidati treba da ispune je društveni aktivizam, odnosno humanitarni ili volonterski rad, članstvo ili saradnja sa organizacijama građanskog društva, sindikatima ili političkim partijama. Uslov je i da studenti nisu stariji od 25 godina i da imaju prosečnu ocenu osam ili više. Potrebno je i znanje engleskog jezika, a znanje nemačkog će biti prednost.\nNa sajtu Zelene inicijative pokrenut je Adresar reciklažnih ostrva, prva i jedinstvena baza ovog tipa u Srbiji, sa adresama lokacija na kojima građani mogu da predaju otpad na reciklažu.\nReciklažni adresar nastao je kao deo projekta Zelene inicijative, mreže 22 organizacije građanskog društva, među kojima je i Evropski pokret u Srbiji, a koje u saradnji sa Institutom za održive zajednice (ISC) i uz finansijsku podršku Američke agencije za međunarodni razvoj (USAID), realizuju aktivnosti usmerene ka podsticanju primarne selekcije otpada na lokalnom i nacionalnom nivou.\nOsim autora reciklažnog adresara koji administrira i proverava tačnost podataka koji se unose, u kreiranju baze učestvuju i svi zainteresovani građani/ke koji žele da doprinesu podsticanju reciklaže i očuvanju životne sredine. S toga, svi građani, reciklažni operateri i svi zainteresovani akteri pozvani su da jednostavnim unosom podataka putem sajta Zelene inicijative u rubrici Prijavi lokaciju pošalju podatke o reciklažnom ostrvu u mestu ili gradu u kome žive, i time podstaknu širenje navika u oblasti reciklaže.\nReciklažni adresar deo je aktivnosti u okviru kampanje Pazi đubre! kojom Zelena inicijativa utiče na širenje svesti o važnosti primarne selekcije i reciklaže, i povećanje učešća građana i reciklažnih biznisa u prikupljanju reciklažnih sirovina. Početak kampanje Pazi đubre! obeležila je i dodela priznanja najboljim učesnicima na konkursu “Onlajn Reciklarnica”, koji je sproveo Evropski pokret u Srbiji. Ovom prilikom bi trebalo ukazati na to da je ova stranica i dalje aktuelna, te građani mogu, osim reciklažnih ostrva, da prijavljuju i divlje deponije, koje bi trebalo da fotografišu ili naprave video snimak i pošalju putem sajta Zelene inicijative, a u okviru rubrike “Onlajn Reciklarnica”.\nAKADEMIJA MEĐUNARODNOG EVROPSKOG POKRETA\nBrisel, 26. jula\nKonkurs za Akademiju Međunarodnog evropskog pokreta (MEP) koja obuhvata ciklus obuka o Evropskoj uniji otvoren je do 30. avgusta 2012. godine.\nZa učešće u ovogodišnjoj akademiji mogu da se prijave studenti iz svih zemalja koji žele da prošire svoje znanje o EU i steknu uvid u to kako izgleda rad u njenim institucijama u Briselu. Akademija je jedinstvena prilika da se učenje iz knjiga zameni sticanjem znanja „iz prve ruke“ kroz razgovor sa profesionalcima i u neformalnoj atmosferi.\nCiklus obuka u okviru Akademije organizovan je na visokom nivou i predstavlja svojevrsni trening o funkcionisanju EU institucija. Mreža od 42 nacionalna veća širom Evrope, i više od 30 organizacija – kolektivnih članova sa istog prostora, omogućavaju Međunarodnom evropskom pokretu direktan pristup velikom broju eksperata i izuzetnih poznavalaca strukture EU na svim nivoima, i čine ovu obuku savršenim izborom za sve studente koji žele da svoju karijeru grade u oblastima koji se tiču EU i da usavrše svoja znanja o tome.\nU toku ovog jednonedeljnog kursa u Briselu, studenti će imati priliku da upoznaju i razgovaraju sa zvaničnicima iz Parlamenta, Komisije i Saveta EU, kao i sa ekspertima iz Evropske službe za spoljne poslove. Učesnici će upoznati i mnoge eminentne predstavnike organizacija civilnog društva, evropskih partija i lobi grupa.\nEvropski pokret Nemačke\nIZABRANO NOVO RUKOVODSTVO EVROPSKOG POKRETA NEMAČKE\nBerlin, 26. jula\nNa Generalnoj skupštini Evropskog pokreta Nemačke (EPN) za novog predsednika organizacije izabran je Rajner Vend (Rainer Wend) za koga je glasalo 140 prisutnih delegata i koji je na ovom mestu nasledio Ditera Špurija (Dieter Spöri).\nSkupština EPN izabrala je i nove članove Upravnog odbora i usvojila plan rada za narednu godinu. Gost Skupštine bio je Mihael Link (Michael Link), državni sekretar u Saveznom ministarstvu spoljnih poslova Nemačke. Link je pozdravio napore EPN i 226 organizacija koje su članice EPN-a da Evropu približe građanima i istakao je da je ovo posebno važan zadatak u periodu ekonomske krize.\nViše o ovom događaju i o Evropskom pokretu Nemačke možete pogledati ovde.\nSocijalna politika i politika zapošljavanja EU\nBrisel, 2. avgusta\nBroj nezaposlenih u 17 zemalja Evrozone dostigao je novi rekord u junu, što je stvorilo dodatni pritisak na Evropsku centralnu banku (ECB) da na sastanku 2. avgusta razgovara o načinima pomoći zaduženim državama i podsticajima ekonomskom rastu.\nBrojke koje je objavio Eurostat u utorak, 31. jula, pokazuju da je nezaposlenost u zoni evra porasla na 11,2 % u junu, što je porast u odnosu na 11,1% u maju – oko 17,8 miliona ljudi je u junu bilo bez posla, odnosno, 123.000 više nego u maju.\nŠpanija, koja je jedna od najvećih briga evropske dužničke krize, imala je najveću stopu nezaposlenosti od 24.8%. Stopa u Grčkoj je bila neznatno manja, na 22.5%, mada poslednji dostupni podaci pokazuju cifre iz aprila. Mnoge druge zemlje Evrozone, uključujući Francusku i Italiju, takođe imaju dvocifrene stope nezaposlenosti.\nU Italiji je u junu nezaposlenost skočila na najviši nivo u poslednjih 13 godina, od 10,8% na kvartalnom nivou, prema podacima nacionalnog statističkog zavoda „Istat“. Mladi su u posebno nepovoljnom položaju, jer je 34,3% onih između 15 i 24 godine starosti bilo nezaposleno u junu. Pored toga, već treći kvartal za redom opada nivo ekonomskih aktivnosti. Italija se sada nalazi u četvrtoj recesiji od 2001. godine.\nNemačka, najveća ekonomija Evrope, nastavlja da odoleva i u daleko je boljem položaju, a njena stopa nezaposlenosti je, prema Eurostatu, opala na 5,4% u junu, u odnosu na 5,5% prethodnog meseca. Međutim, nedavni podaci koje je objavila nemačka Savezna agencija za rad, govore da je i nemačka ekonomija možda pogođena, pošto se neprilagođena stopa nezaposlenosti povećala sa 6,6% u junu na 6,8% u julu.\nStopa nezaposlenosti u Portugalu je 15,4%, Irskoj 14,8%, dok je u Francuskoj donekle niža sa 10,1%.\nMračna očekivanja daljeg rasta nezaposlenosti dodatno pritiskaju ECB da reaguje i zauzda dužničku krizu.\nPredsednik ECB, Mario Dragi (Mario Draghi) je još ranije izjavio je da će Banka uraditi „šta god bude bilo potrebno“ da sačuva evro, podgrejao nade investitora da će centralna banka kupiti španske i italijanske obveznice u pokušaju da obuzda cenu pozajmljivanja.\nMeđutim, insajderi kažu da je potrebno da se složi još nekoliko kockica pre nego što ECB bude odlučno reagovala. One podrazumevaju zahtev za pomoć od strane Španije, kojem se Madrid još opire, odluku od strane lidera Evrozone da dozvole da njihov spasonosni fond kupi obveznice na aukciji, kao i odluku nemačkog Suda o legalnosti stalnog fonda Evrozone za spas prezaduženih, koja se očekuje 12. septembra. Iznad svega, predsednik ECB, Mario Dragi mora da prevaziđe opiranje moćne Centralne banke Nemačke.\nBundesbanka se suprotstavlja oživljavanju zamrlog programa za kupovinu obveznica, obrazlažući da će na taj način duboko zadužene vlade biti oslobođene tržišnog pritiska da primene striktne mere štednje i ekonomske reforme.\n„Mehanizam kupovine obveznica je problematičan, jer postavlja pogrešne podsticaje“, rekao je Rojtersu portparol predsednika Bundesbanke, Jens Vajdmana (Jens Weidmann).\nBundesbanka se takođe uporno protivi drugim idejama kao što je davanje bankarske licence fondu za spas Evrozone, čime bi se omogućilo da fond pozajmljuje novac od Centralne banke i gasi požar na tržištu obveznica – sa obrazloženjem da se time krši propis EU koji zabranjuje monetarno finansiranje vlada.\nIshod ove borbe između EBC i njenog nemačkog roditelja, po kojem je i oblikovana, možda će odrediti sudbinu evra.


DOGOVOR O METROU Mali: Nikada nismo bili bliže realizaciji višedecenijskog sna | Ekspres.net\nTanjug/Ministarstvo građevinarstva/ M. Mirčetić\nMinistar finansija Siniša Mali danas je razgovarao s predstavnicima francuskih kompanija “Ežis” i “Alstom” o izgradnji metroa u prestonici. Konstatovano je da je reč o velikom i važnom projektu, te da će saradnja sa francuskim kompanijama, koje imaju iskustva u tom poslu biti od izuzetnog značaja.\n“Nikada nismo bili bliži realizaciji našeg višedecenijskog sna. Beograd će konačno dobiti metro, na ponos i radost svih nas. Zahvaljujući našim francuskim prijateljima sa kojima imamo odličnu saradnju, imaćemo prestonicu koja će biti rame uz rame sa svetskim metropolama”, rekao je Mali.\n“Naše namere sada su na sigurnim, stabilnim nogama i garant su da će beogradski metro biti izgrađen u planiranom roku. O metrou pričamo već dugi niz godina, a pošto su svi preduslovi ispunjeni, stanovnici Beograda i njegovi gosti imaće bolji javni saobraćaj u prestonici”, rekao je ministar finansija.\nKompanija “Ežis” nedavno je završila prethodnu studiju opravdanosti, a trenutno se radi na studiji opravdanosti.\nSagovornici su zaključili da obe strane žele da beogradski metro bude uspešan projekat, ali i da će se nastaviti razgovori sa kineskom kompanijom “Power China”, sa kojom je potpisan Memorandum o saradnji, a u vezi s realizacijom projekta Beogradski metro.\nPovezane vesti – Pet od 20 potpisanih sporazuma je iz vojne oblasti\nNa sastanku su bili i ministarka građevinarstva i saobraćaja Zorana Mihajlović i zamenik gradonačelnika Goran Vesić, a francuske kompanije u Beogradu su u okviru zvanične posete predsednika Emanuela Makrona.\nTags beogradski metroposeta makronasiniša maliZorana Mihajlović\nMihajlović: Država ne duguje izvođačima nijedan dinar MALI: Posle više od decenije, broj nezaposlenih u Beogradu pao ispod 90.000 MALI POSETIO JKP POGREBNE USLUGE: Za tri godine rekonstruisana sva groblja u Beogradu Mihajlović: Zabrana ulaska srpskim zvaničnicima pokazuje nespremnost Prištine na dijalog


On 24/09/2019 By NAJNOVIJE VESTI In Svet, Vesti\nOSAMA bin Laden, šeik Kalid Mohamed, Abu Musab al Zarkavi (osnivač Islamske države), Muhamed Ata… Ovo su samo neki od terorista uz čija je imena na Interpolovim poternicama od najvećeg prioriteta stajao dopis da su bili državljani Bosne i Hercegovine.\n„Bosanci“ su redom postali od 1994, a dokumenta – lične karte i pasoše, davali su im isti ljudi koji su minulog vikenda u Sarajevu promovisali nove programske ciljeve SDA, zamaskirane izgradnjom „celovite“ Bosne. Ovo otkriva, za „Novosti“, Dževad Galijašević, stručnjak za borbu protiv terorizma i čovek čija su istraživanja potvrdile najmoćnije obaveštajne zajednice sveta.\nNaglašavajući da je jedan od dvojice današnjih lidera SDA – Šefik Džaferović, 30. aprila 1994. potpisao papire po kojima šeik Kalid Mohamed dobija putna dokumenta BiH, naš sagovornik navodi da je reč o osobi koja je bila „mozak“ napada na Ameriku.\nU ZLOČINIMA mudžahedina tokom 1994. i 1995. do temelja je spaljeno 66 srpskih sela, uništeno više od 5.000 kuća, 12 crkava i jedan manastir. SRUŠENA su i groblja od kojih su neka starija od pet vekova, ubijeno je 465 vojnika i civila, proterano više od 22.000 Srba


Saša Ilić u klubu besmrtnih, poklone uručili Moca Vukotić, Iliev, Ivić (FOTO, VIDEO) – Sport\nVeče u crno-belim bojama u Humskoj, duel Partizana i PAOK-a, u slavu Saše Ilića\nKapiten i legenda novije istorije crno-belih Saša Ilić istrčao je na teren 791. put u dresu voljenog kluba, čime se izjednačio sa još nezaboravnim golgeterom Momčilom Mocom Vukotićem.\nTransparent na južnoj tribini „Samo jedan uz velikog Mocu“ najbolje je oslikavao povodom sinoćnje fešte u Humskoj. Saša Ilić gotovo da nije mogao da poželi boljeg protivnika za izjednačenje rekorda.\nPAOK, bratski klub Partizana iz Soluna, na čijoj klupi sedi Vladimir Ivić, igrač uz koga je dobar deo karijere, možda i najsvetlije momente u novijoj istoriji kluba delio slavljenik.\nKroz špalir mališana, željnih da jednog dana dostignu bar delić njegove karijere, koračao je Saša Ilić pet minuta pre početka utakmice u društvu troje naslednika.\nPoklon mu je prvi uručio, logično Momčilo Vukotić, ponosan i srećan što je doživeo da čestita nasledniku, igraču čije ime se već dve decenije s ponosom izgovara u Humskoj.\nIvica Iliev, sportski direktor crno-belih uručio je kapitenu uramljeni dres Partizana sa brojem 791. Poklon je naravno, dodelio i Vladimir Ivić, neizmerno srećan što je mogao da podeli trenutke radosti sa dugogodišnjim saigračem.\nKlub iz Soluna na ceremoniji pre početka meča predstavljao je i tim menadžer Margiadis Fuliostopulos.\nNavijači ushićeni, uz poznate stihove „Ja bih da igra još malo jer je Sale samo jedan”, pozdravili su dvodecenijskog ljubimca, uvereni da će ga i narednih godina gledati u crno-belom dresu.\nSpektakl za pamćenje, igrač čijeg ćemo naslednika verovatno još dugo čekati, a njegovo ime zauvek s ponosom izgovarati bez obzira na navijačko opredeljenje – SAŠA ILIĆ.\nfudbal, ilic, paok, partizan, sasa